Günəşli Abxaziyadan qaranlıq görüntülər – Vüqar Baba\nQarşı tərəfə ancaq at arabası ilə getmək olar. Başqa cür qoymurlar. Biz də yolumuza qədim zamanlardakı kimi at arabası ilə başladıq… Köhnə və cırıq geyimdə olan arabaçı bilmirəm, dolanışığınamı, ya yağışılı havayamı deyinə-deyinə qabırğaları sayılan atı qamçılayır…\nTəxminən kilometr yarım yolun 800 metri 2 araba enində körpüdən ibarətdi. At arabası palçıqlı, gölməçəli, uçuq yolla irəliləyir. Arabaçının dediyinə görə, bu yol 20 ildən çoxdu təmir olunmur. Yoldakı çuxurlar onsuz da halsızlıqdan ölən atın arabanı dartmasını daha da çətinləşdirirdi. Araba çuxura düşüb-çıxdıqca biz də içəridə atılıb-düşürdük.\nAtıla-atıla gəldik çatdıq qarşı tərəfə. Yükümüzü boşaldıb, bizi qarşılamalı olan adamları axtarırıq. Lakin yoxdurlar və olmamalı imişlər də. Sən demə, köhnə at arabası bizi keçmişə gətirib…\nBura Qara dənizin Şərq sahilləridir. Dünyanın bütün ölkələri buranı Gürcüstanın bir hissəsi – Abxaziya vilayəti kimi tanıyır. Rusiya, Venesuella, Nikaraqua isə Abxaziyaya ölkə deyir…\nAbxaziyaya 2 yerdən daxil olmaq mümkündü. Birincisi, Rusiya ilə həmsərhəd olan Psou şəhərindən. Psoudan Abxaziyaya keçərkən pasportuna möhür vurulmuş şəxs artıq dünyanın heç bir ölkəsinə buraxılmır. Əlbəttə, Abxaziyanın müstəqilliyini tanıyan 3 ölkədən başqa.\nİkincisi, bizim istifadə etdiyimiz yolla – Gürcüstanın Zuqdidi şəhəri ilə qonşu olan Qali şəhərinin İnquri kəndindən (Abxazlar və ruslar şəhəri Qal, kəndi İnqur adlandırır. Gürcülərin samitlə bitən isimlərin sonuna əlavə etdiyi “i” hərifini oxumurlar). Zuqdidi şəhərindən Abxaziyaya keçmək üçün əvvəlcə gürcü sərhədçilərin yoxlanışından keçmək lazımdı. Ancaq xüsusi dəvətlə Abxaziyaya çağrılmış şəxslər “sərhəd”dən buraxılır.\nİki “sərhəd postu” arasında 1 kilometrdən artıq məsafə var. Həmin yolu ya piyada, ya at arabası ilə getmək olar. Qalan heç bir nəqliyyat vasitəsi ara məsafədə hərəkət edə bilməz. Digər vasitələrin “sərhədlər” arasında hərəkəti qadağandır. Yalnız ambulanslar Abxaziyadan Gürcüstanın Zuqdidi şəhərinə xəstə daşıya bilər (xəstə daşıma istiqamətinin bu cür olmasının səbəbi daha sonra aydınlaşacaq).\nİnquridəki sərhəd məntəqəsinə yaxınlaşdıqca uzaqdan Rusiyanın bayrağı görünür, tanınmamış ölkənin tanınmamış bayrağı isə gözə dəymir. “Sərhəd post”unda Abxaziya sərhədçiləri yoxlamalardan sonra “ölkəyə” keçməyimizə icazə verir. Burada Abxaziyanın da bayrağı var.\nJurnalist kimi gəldiyimizi isə bildirmirik. Çünki jurnalistlər adətən Abxaziyaya buraxılmır, tanınmamış ölkəyə keçidinə icazə verilsə belə, burada media nümayəndələri xüsusi izlənir, hər addımları təqib olunur.\nSərhədi keçib əvvəlcədən təyin etdiyimiz zamanda bizi qarşılayacaq adamlarla görüşməli idik. Lakin məlum oldu ki, Gürcüstanın bu hissəsində zaman 1 saat geridi. Abxaziya Moskva saatı ilə işləyir…\nElə zaman barədə anlaşmazlığa görə bizi gözləməli olan adamları biz 1 saat gözləməli olduq. Üzərimizdə olan Azərbaycan və Gürcüstan nömrələri ilə onlara zəng edə bilmirdik. Abxaziya daxilində Azərbaycan mobil operatorlarının rouminqi olmadığı üçün. Və durduğumuz yerdən 50 metr aralıda işləyən gürcü nömrəsi ilə isə Abxaziyaya və əksinə zəng etmənin qadağan olunduğu üçün. Yerli sakinlərdən birinin telefonu ilə danışa bildik. Nəhayət, bir müddət sonra həmin şəxslər gəldi və biz Abxaziyada qalacağımız evə yollandıq…\nBurada təxminən 1 həftə qalacaqdıq. Abxaziyanın digər şəhərlərini gəzsək də axşamlar qayıdaraq Qalidə gecələyəcəkdik.\nQalidə yataqxana və ya oxşar infrastruktur yoxdur. Əvvəllər fəaliyyət göstərmiş beşmərtəbəli mehmanxananın yandırılmış qalığı 200 metr aralıdan qaldığımız evə “paxıllıqla baxırdı”. Maddi xeyirimizi ora yox, evin sahibi Manana xalaya verdiyimizə görə.\nQali və buraya yaxın yerlərdə evlər, binalar 1993-1994-cü illərdə baş vermiş müharibə zamanı yandırılıb. Kitabların və digər sakinlərin təsdiqlədiyi, Manana xalanın danışdığı tarix parçalanma barədə bunları deyir:\nAbxaziya adlanan ərazinin Qərb hissəsində əsasən abxazlar və başqa millətlər, Şərq hissəsində isə özlərini eyni zamanda həm meqrel, həm də gürcü adlandıran millət yaşayıb. Gürcüstanda meqrellərə elə gürcü kimi baxılır.\nAbxazlar sovet dönəmində muxtariyyət tələb ediblər (gürcülər buna Rusiyanın tələbi kimi baxır). Gürcüstan isə buna razı olmayıb. 1993-cü ildə gürcü hərbçiləri Abxaziyaya daxil olaraq buradakıları susdurmaq və ya dərs vermək istəyib. Bu vaxt xeyli qan tökülüb və insanların qan yaddaşına ağır hadisələr həkk olunub.\nDaha sonra abxazlar cavab hücumuna keçib. Xeyli meqreli öldürüb, evlərindən və Abxaziyadan qovublar. Gürcülərin evləri yandırılıb. Az sayda gürcülər Qalidə və kəndlərində qala bilib. Evində qaldığımız Manana xala yataqda xəstə yatan anasını qoyub gedə bilməyib. Meqrellər bir müddət bayıra çıxmayıb, gizləniblər.\n1994-cü ildən Abxaziya rəsmi Tbilisinin nəzarətindən faktiki olaraq çıxıb. Abxazlar öz ölkələrinin müstəqilliyini elan ediblər. 2008-ci ilin sentyabrınadək heç bir ölkə bu müstəqilliyi tanımayıb. 2008-ci ilin Avqustunda Gürcüstanın Osetiya vilayətində gedən Rusiya-Gürcüstan müharibəsindən sonra Rusiya Cənubi Osetiya ilə birlikdə Abxaziyanın da müstəqilliyini tanıyıb. Və sonra daha 2 ölkə bu “tanışlığ”a “hə” deyib.\n1994-cü ildən sonra isə zaman keçdikcə gürcülər geri qayıdıb. İndi bu iki millət bir yerdə yaşayır. Bəzən bir-birinə hiss etdirməməyə çalışdıqları nifrətlə. Bəzən isə bərabər işlər görürlər. Abxaziyaya qayıdanlar əsasən Qali şəhərini və ətraf əraziləri seçiblər. Qali Gürcüstanın nəzarət etdiyi ərazilərə ən yaxın şəhərdir. Yeni bir müharibə başlansa, Gürcüstanın digər hissəsinə keçmək şanslarını bir növ sığortalamağa çalışıblar.\nAxşama doğru sönən həyat\nBaşqa bəlalardan isə illərdir sığortalana bilməyiblər. Oğurluq kimi… Evə əşyalarımızı qoyub bizi dəvət edən təşkilatın ofisinə qayıtdıqda həyətdə bir neçə polis gördük. Gecə ofisə girərək 7 kompüteri oğurlayıblar. Bu hadisə son dörd gündə baş vermiş nə birinci, nə də ikinci oğurluqdur.\nDörd gündür ki, Qali şəhərində və kəndlərində axşamlar işıqları 4-5 saatlıq söndürürlər. Elektrik enerjisinə qənaət etmək üçün. Elə bu qaranlıqdan istifadə edən bəzi insanlar qara işlər görə bilirlər. İşıqlar sönən saatlarda rayonda oğurluq halları baş verir. Evlər və ofislər yarılır.\nPolis isə hələ heç kimi tuta bilməyib. Yerli sakinlər çox vaxt heç polisə də müraciət etmir. “Guya necə tapacaqlar ki?! Yığırlar rayonun adı avaraya çıxmış cavanlarını şöbəyə, boyunlarına alana qədər döyürlər. Belə cinayətkar tapmaq olar?” – deyən Qali sakinləri öz təhlükəsizliklərinin qeydinə ancaq özləri qalır.\nBütün pəncərələrə dəmir barmaqlıqlar vurulub. Axşam düşən kimi hər kəs evinə girir, qapılar qıfıllanır. Bəzi evlərdə tikilən zaman həyətə açılan 2 və ya 3 qapı olsa da sonralar bu qapıların yeri də təhlükəsizlik üçün hörülüb. Bir çox insan hava qaralandan sonra qapını tanışları da döysə açmır.\nİnsanlar getdikləri yerdən axşam olmamış qayıtmaq istəyirlər. Qaranlıq düşənə 1-2 saat qalmış artıq küçələr boşalır. Kənd yollarında nə adam, nə də avtomobil gözə dəyir. Əhali həmin vaxtlar soyğunçuluq və ya başqa hücumların ola biləcəyindən qorxur.\nBu qorxu hissləri bizə də keçmişdi. Hər yerdə çəkinən, səksənən, qorxan insanları gördükcə biz də qorxmağa başlamışdıq. Əlimizə fotoaparatı götürən kimi yanımızdakılar “filan yeri çəkməyin sonra şübhələnərlər” deyə məsləhət verir, qıraqdakılar isə gizlənirdilər. Dostlarımız, ümumiyyətlə, yalnız insan olmayan ərazilərdə foto çəkməyimizi istəyirdilər. Qorxurdular.\nÖlümlə övlad arasında…\nDaha qorxulu günlər isə müharibə illərində olub. Əvvəl gürcülər hücum edərək abxazları zorlayıb və öldürüb. Daha sonra da abxazlar oxşar əməlləri gürcülərin başına açıblar. Bu hadisələrdən sonra gürcülər Abxaziyadakı evlərinə qayıda bilmir.\nİlk hücumlar zamanı ölümlə oğul arasında qalan Nadejda Nazarenko hekayəsi ilə hadisələrin acısını bölüşdü. Gürcülərin hücumu zamanı əri kəndi qorumaq üçün təpələrə çəkilmiş abxaz dəstələrinə qoşulub. Arvadına isə “gürcülər bizim evi ələ keçirsələr, sənin başına da pis oyunlar açacaqlar, al bu qumbaraları, o zaman özünü partladarsan” – deyib, 2 əl qumbarası verib.\nAilənin iki oğlundan biri əlildi. Remzi yeriyə bilmir. Onlar düşünüb ki, vəziyyət ağırlaşan zaman nənə digər oğul – Denisi götürüb qaçacaq, ana isə Remzi ilə özünü partladacaq. Ana o günləri gözü dolaraq xatırlayır:\n“İndi fikirləşəndə bilmirəm necə olacaqdı. Desəm ki, “hə, partladardım özümü”, bəlkə də bu sadəcə qəhrəman görünmək üçün deyilən sözlər olacaq. Bəlkə də o vaxt buna risk edə bilməzdim, kim bilir. Amma bir şeyi dəqiq bilirəm ki, oğlumu atmayacaqdım. Bir dəfə atışmaların güclü olduğu vaxtda Remzi ilə ikimiz evdə yerdən yataraq gizlənmişdik. Remzinin qorxudan dişləri bir-birinə dəyib şaqqıldayırdı. Mənə dedi ki, “ana, sən də məni atıb gedəcəksən?…” Gözlərim doldu, ağlamaq istədim. Oğlumu qucaqlayıb, “yox, onsuz da kəndi ələ keçirsələr qaçanlar küçədə öləcək, biz isə isti yorğan-döşəyimizdə” dedim. Onu ata bilməzdim. Nə olsa, bir yerdə başımıza gələcəkdi. Amma gördüyünüz kimi, yaşayırıq…”\nGürcülərin hücumu dayandı, Remzigilin ailəsi və başqaları sağ qaldı. Bu dəfə abxazlar Abxaziyadakı gürcülərin üstünə hücuma keçdilər. Gürcüstana qarşı vuruşdular, müstəqillik tələb etdilər.\nHavaya qalxan pilləkənlər\nAbxaziyanın əksər rayonlarında – Qalidə, Oçamçirdə, Tkvarlçeldə, Omarişarada və başqa yerlərdə gürcülər yaşayan evlərin hamısı yandırılıb. İndi bu ərazidə gəzərkən hansı evdə əvvəllər meqrellərin yaşadığını asanlıqla tanımaq olur. O evlərdən geriyə ancaq yanmış divarlar qalıb.\nRayon mərkəzlərində, kəndlərdə, yolboyu hər yerdə xaraba qalmış evlər görünür. Əksəriyyəti ikimərtəbəli olaraq tikilmiş şəxsi evlərin ancaq sütunları qalıb, bəzənsə sadəcə daşlaşmış ərazi. Ot basmış ərazilərdə yerin bir hissəsinin dördbucaqlı şəklində “keçəl” olması – ot bitməməsi və oranın daş olması əvvəllər həmin yerdə hansısa gürcü ailəsinin yaşadığına işarədir.\nElə evlər var ki, birinci mərtəbəsinin bir-iki divarı, pəncərə yerləri qalıb. Və yalnız bir mərtəbəsi qalmış evin ikinci mərtəbəyə çıxan daş pilləkənləri. Bu pilləkənlər boşluğa, havaya çıxır. İkinci mərtəbə yanaraq dağılıb, dağılmayanlar isə qopardılıb. Xaraba qalmış evlərin bir hissəsini abxazlar uçurdaraq, daşlarını götürürlər. Onlar bu daşlardan tikinti materialı kimi istifadə edir. Bir vaxtlar kimlərinsə arasında dəhşətli günlər keçirdiyi divarlar başqa yerə başqalarının içində xoş günlər keçirməsi ümidi ilə tikilən evlərə daşınır. Meqrellərə ev ola bilməyən daşlar bəlkə də bu yolla özlərinə “ikinci həyat” qazanırlar. Gürcüləri abxazların hücumlarından qoruya bilməsələr də, yəqin ki, abxazları küləkdən və yağışdan qoruya biləcəklər…\nGünəşdən rubl qazananlar\nYağış Abxaziyaya az hallarda yağır. Amma yağanda da küçələrdə, yollarda palçıq əlindən hərəkət çox çətinləşir. Adi günlərdə iki kənd arasındakı yolu avtomobillə 1 saata getmək olursa, yağışlı günlərdə bu zaman 2 dəfə artır. Və ümumiyyətlə adətən burada 1 saata gedilən məsafə (10-15 kilometr) yollar normal olsa 10-15 dəqiqəyə qət edilə bilər.\nBu yollarda tək-tək hallarda şəxsi maşın görmək olar. Adi vətəndaşın demək olar heç birinin avtomobili yoxdur. Abxaziyada hərəkət edən avtomobillər əsasən beynəlxalq təşkilatlara məxsus CİP-lərdi. Emblemli, işarəli, bayraqlı-filan… Yağışlı və ya günəşli gündən asılı olmayaraq, daim hərəkətdə olan təşkilat maşınlarıdı.\nÜmumilikdə Abxaziyada günəşli günlərin sayı daha çox olur. Buraya “günəşli Abxaziya” da deyirlər. Əhalisi də günəşdən pul çıxarır. Abxaziyanın mərkəzi – Suxumi şəhəri yay günlərində turistlərlə dolub-daşır. Müharibədən əvvəl bura gələnlər həm çox olurmuş, həm də ki, daha müxtəlif millətlərin nümayəndələri gəlirmiş. İndi isə şəhərdə demək olar ancaq ruslar olur.\nQədimi arxitekturaya malik binalar, təmiz küçələr digər fəsillərdə boş olur. Amma istəyən istənilən vaxt Qara dənizin sahilində dincələ bilər. Başqa vaxtlar çimmək olmasa da sahildə oturub qaynar qumda bişirilən türk qəhvəsinin dadını çıxarmaq olar. Mavi dənizin təmiz havası da ki, bir yandan…\nGünəşdən digər şəhərlərin əhalisi də başqa cür qazanır. Əsasən sitrus bitkiləri əkərək onu satmaqla dolanırlar. Buranın limonu da portağalına oxşayır. Eyni boyda və eyni rəngdə olur.\nQalan bütün ərzaq Rusiyadan gətirilir. “Ölkə”nin öz istehsalı yox səviyyəsində olduğundan və başqa ölkələr tərəfindən tanınmadığına görə mağazalarında bütün məhsullar Rusiya istehsalıdır. Moskva konfeti, şokoladı, südü, yağı… Bu məhsullar Azərbaycanda da arzulanır, ancaq Abxaziyanın başqa seçimi olmadığı üçün Rusiyadan qidalanır.\nElə ölkənin pul vahidi də rus pulu – rubldur. Öz milli valyutası olmayan Abzxaziya müstəqilliyini elan etdikdən bəri rubldan istifadə edir.\n“Ölkə”yə gətirilməsi ən çox qadağan olunan məhsullar isə Gürcüstan istehsalı olanlardı. Düşmən dedikləri bu ölkənin məhsullarını Abxaziyaya buraxmamağa çalışırlar. Xüsusən də Gürcüstanı məşhur edən məhsulları – limonad, çaxır, “Borjomi”…\n“Gürcü limonadı” deyənin “qulağını kəsirlər”\nQadağanı unutduğumuza görə bir dəfə biz də Suxumi şəhərində az qala problem yaşayacaqdıq. Adicə restoranda. Dəniz sahilində bir restoranda oturmuşduq. Meqrel dostlarımız ofisiant qızdan xaçapuri istədilər. O an başımız qarışdı və özümüzü gürcü restoranında hiss etdik. İçki sifarişi zamanı ofisianta “zəhmət olmasa, gürcü limonadı gətirin” deməyim masada oturanları çətin vəziyyətə saldı. Yerli dostlardan biri öskürəyi ilə mənim dediklərimi eşidilməz etməyə, biri dərhal Azərbaycandan söz salıb qonaq olduğumuzu göstərməyə çalışdı. Digəri də söhbəti fırladaraq başqa içki sifariş etdi. Ancaq bütün bunlar ofisiantın bizə qəzəblə baxmasına mane ola bilmədi. Qız duruşu ilə, gözləri ilə sanki bizə “durun gedin, yoxsa döyüləcəksiniz” deyirdi. Bir neçə saniyədən sonra çevrilib getdi. Biz izə sual içində qaldıq: bizi qovmaq üçün adam çağırmağa getdi, yoxsa sifarişlərimizi gətirməyə? İki dəqiqə sonra süfrəyə “Axa” limonadı gələndə ürəyimiz rahatladı. “Axa” abxaz dilində armud demək imiş. Dostlar tərcümə etməsə də üzərindəki şəkildən başa düşmək olardı.\nBu qadağalara baxmayaraq, hərdən turistlərin istəyi ilə əl altdan “Borjomi” satılır. Bir də ki, Gürcüstandan meyvə və tərəvəzin Abxaziyaya keçirilməsinə göz yumurlar. Yerli sakinlərin dediyinə görə, buna izin verməsələr əhali acından ölər.\nÇünki əhalinin başqa məşğuliyyəti yoxdur. Bölgənin mərkəzi sayılan Suxumidən başqa heç bir rayonda və kənddə iş yeri yoxdur. Gənclər həyətyanı sahədə işləməkdən beziblər. Abxaziyanın əyalət rayonlarında insanların hər biri, xüsusilə gənclər hər gün eyni tip həyatı yaşayır. Səhər dururlar, bir az ev işlərinə və əkin işlərinə kömək edirlər və daha sonra gecəyə qədər vaxt öldürürlər.\nElə gənclərin özlərinin dediyinə görə, Abxaziyada kriminal hadisələrin artmasının əsas səbəbi də işsizlikdir. Məktəb müəllimləri, həkimlərlə, çətin tərbiyə olunan uşaqları tərbiyə edənlərlə də kriminogen vəziyyətlə bağlı danışdıq. Söyləyirlər ki, gənclərdə işsizlikdən aqressiya əmələ gəlir. Bəzən olur ki, hətta birinin digərinə salam verməməsi səbəbindən mübahisə və sonra böyük dava düşür. İş bir yana gənclərin vaxtlarını keçirmək üçün də şərait yoxdur.\nƏsgərlik yaşı çatanların isə yeni problemləri başlayır. Qeyri-abxaz millətindən olanlar hərbi xidmətdən yayınmaq üçün müxtəlif yollar axtarır. Əsgərlikdə şəraitin çox çətin olduğunu söyləyirlər. Meqrellər üçünsə əlavə bir səbəb var: qulluq edəndə kimə qarşı vuruşacaqlar?\nOnlar daha çox heyvanlara qarşı vuruşmağı üstün tuturlar. İl boyu özlərinə müxtəlif cür bıçaqlar düzəldir, tüfəngləri sazlayır, ov mövsümünə hazırlaşırlar. Zamanı gəldikdə demək olar bütün gənclər əllərinə silah alıb, dağlara çıxırlar. Vurduqlarının böyük hissəsini elə dağda da apardıqları şərabla yeyir, qalanını ailələrinə gətirirlər.\n“Bibliya”ya, “Quran”a inananlar, Yəhovaya şahidlik edənlər\nOvladıqları əsasən qaban olur. Burada yaşayan qeyri-abxaz millətlər və abxazların təxminən yarısı qabanı və donuzu sevir. Demək olar, onların hər birinin evində donuz saxlanılır. Abxazların yarısı isə bu heyvandan uzaq durmağa çalışır. Bu qism islam dininə sitayiş edir. Qədim zamanlardan abxazların bir hissəsi islama, bir hissəsi xristianlığa inanıb.\nSon vaxtlar isə əhali arasında “Yəhova şahidləri” qeyri-ənənəvi təriqəti yayılır. Yeni təriqətə üz tutanlarla ənənəvi xristianlar arasında mübahisələr düşür. Əhali “Yəhova şahidləri” üzvlərini dindən dönməkdə, satqınlıqda ittiham edir. Bəzi ailələrdə valideynlər bir təriqətə, uşaqlar isə başqasına inanırlar. Belə ailələrin özlərinin bizə dediklərinə görə, fərqli inanclar onlar arasında mübahisəyə səbəb olmur.\nŞərab içən qəbirlər\nİnanclara görə qəbirlər də fərqlənir. Xristian əhalinin məzarlıqları xüsusi diqqət çəkiir. Yerdən yarım, bəzən də 1 metr hündürlüyə qədər daş və betondan hörüb, qəbir yeri düzəldirlər. Meyitləri həmin hündürlüyün içərisində basdırırlar. Bunu qəbirlərin vaxt keçdikcə itib-batmaması üçün edirlər. Yağışa, qara, torpağın yumşaqlığına və zamana qarşı dözümlü olsun deyə.\nHörülmüş ərazi adətən bir neçə qəbir sığacaq böyüklükdə olur. Ailənin bütün üzvləri üçün yer saxlayırlar. Atanın, ananın, övladların öz yerləri olur.\nSonra qəbrin üzərində “ev” düzəldirlər. Daha doğrusu, ev şəklində çardaq. Burada divar kağızlı və ya boyalı divarlar, pəncərə, içəridə stol, stul, güzgü, mebel olur. Belə şəraiti mərhumun özünü evdə hiss etməsi üçün hazırlayırlar.\nQəbirlərin baş tərəfinə isə bir butulka qırmızı şərab və stəkan qoyurlar. Məzarı ziyarət edənlər meyitə şərab “içirdirlər”. Yarım stəkan şərabı qəbrin üstünə tökərək mərhumu anırlar.\nÖlülərinə də şərab içirdən insanlar təsəvvür edin, dirilərlə necə içər. Şərab xeyirdə-şərdə süfrədən əksik olmur. Evlərinə gələn qonağa ən azı bir stəkan içirtmədən buraxmırlar. İçməyən olsa, ciddi şəkildə xətirlərinə dəyir, bəzən isə hətta davalara da səbəb olur. Şərab təklif etməyən ev sahibi mədəniyyətsiz, içmək istəməyən qonaq isə ev yiyəsini təhqir etmiş hesab olunur.\nÜrəyiaçıqlılığını göstərmək istəyən evin kişisi hərdən müsəlmanları da içirtməyə çalışır. Elə biz də bu ultra-qonaqpərvərliyin əzabını çəkməli olduq. Oçamçir rayonun Reka kəndində ev yiyəsi spirtli içki içmədiyimizi dəfələrlə bildirsək də əlimizə şərab dolu qədəhləri məcburi verib “Bizim evi Allah görmür, iç” – deyə təkid edirdi. Bizimlə olan dostlarımız axırda payımızı içib, bizi xilas etdilər.\nMüharibənin içində, içində müharibə gedən məktəblər\nAbxaziyada əsasən abxazlara və ruslara xilaskar gözü ilə baxılır. Tanınmamış “ölkəni” “azad” etdiklərinə görə. Küçələrdə isə Abxaziyanın tanınmamış prezidenti ilə Rusiya prezidentinin əl sıxışarkən çəkilmiş fotoları sülh çağırışları edir. Bu fotoların üzərinə “Voyna za mir!”, yəni, “Sülh üçün müharibə!” yazılıb.\nBir orta məktəbin üzərində isə “Biz haradayıq – sülh oradadır” mənasını verən “Qde mı – tam mir” sözləri yazılmışdı. Bu məktəbin içində isə “müharibə” gedir. Dəhlizləri, sinifləri uçuq, pilləkən məhəccərləri qırıq, koridorları qaranlıqdır. Məktəbdə təhsil rus dilindədir.\nBurada bəzi məktəblərdə təhsil rus, bəzilərində abxaz, meqrellər yaşayan kəndlərdə isə gürcü dilindədir. Ölkənin 2 rəsmi dili var: abxaz və rus.\nBarğebi kənd orta məktəbində isə müharibənin qalıqları arasında dərs keçirlər. 1993-1994-cü illərdə məktəb binasından hərbi sığınacaq kimi istifadə olunub. Elə indi də məktəbdən çox sığınacağa oxşayır. İçəridə sanki səngər qazılıb. Bəzi yerlərdə mərtəbələr arasındakı döşəmə tamamilə uçub, bəzi hissəsində tavan yoxdur. İkinci mərtəbədə koridorun digər tərəfinə getmək üçün təpə adlayırlar. İstifadəsizlikdən bəzi otaqların içində ağac bitib. İmkansızlıqdan məktəbi tam yox, bir-bir otaqları təmir edərək içinə girir, dərs keçirlər.\nBu məktəb bəzi idman yarışlarına qatılaraq yerlər qazanıb. Abxaziya məktəbləri bölgədə olan muxtar respublikalarla çempionatlarda iştirak edir. Tanınmamış “ölkələr” və muxtar respublikalar öz aralarında çempionat təşkil edərək “biz də varıq” deyirlər. Məktəbin direktoru da bizə həmin medalları, yarışlardan fotoları göstərərək, özünü öydü.\nHəmin direktor öz iş otağında səs gücləndiricilər qoşub əylənməyi sevir. Kompüterində rok oxudaraq, bizə də qulaq asdırdı. Arada gitarasını göstərib “mən özüm də çala bilirəm” deyə öyündü. Gitaranı götürüb bu musiqi alətində ifa edə bildiyim yeganə musiqini çaldım. Direktor və müavini gülərək “ancaq cip-cip cücələrimi bacarırsan?” dedilər. Mahnını tanıdıqlarına təəccübləndim. Sən demə, Gürcüstanda, eləcə də Abxaziyada hamı bizim uşaq mahnısını “məşhur Azərbaycan mahnısı” deyə tanıyır və çox sevir.\nXoş təəssüratlarla sağollaşıb qayıtdıq. İnsanların – istər meqrel, istər abxaz – mehribanlıqlarından da aldığımız müsbət enerji və ayrılıq təəssüfü ilə geriyə qayıtmağa hazırlaşdıq. Həm gürcülərin, həm meqrellərin Azərbaycanla oxşar cəhətləri çoxdur. Bu ərazilərdə olarkən məşhur “Qafqaz mədəniyyəti” anlayışının həqiqi olduğuna əmin olduq. Axı bütün Qafqazın uşaqları “cücələrim”lə böyüyübsə, mədəniyyətləri də oxşar olmalıdır. Amma heyf ki, eyni mahnılarla böyüyən qafqazlılar böyüyəndən sonra bir-biri ilə müharibə aparır…\nBiz isə Bakıya maraqlı xəbərlər aparmaq üçün əşyalarımızı yığıb, qayıtmağa hazırlaşdıq. Manana xalanın evində qaldığımız günlərə görə ona təşəkkürümüzü bildirdik. Burada 17 il Birləşmiş Millətlər Təşkilatının sülhməramlıları qalıb. Onlar əsasən Şimali Avropa ölkələrindən olduğu üçün ev başdan-ayağa həmin ölkələrin, xüsusilə Danimarka və İsveçin bayraqları ilə bəzədilmişdi. 2008-ci ildə Cənubi Osetiyada baş verən müharibədən sonra isə Abxaziyadan çıxmalı olublar. Manana xala onlar üçün darıxır. Təkliyini evə gələn qonaqlarla ovutmağa çalışır. Qaliyə gələn xarici qonaqların demək olar ki, hamısı onun evində qalır. Sülhməramlılar onun üçün “facebook” sosial şəbəkəsində “Manana’s House” adlı səhifə də açıblar. Bu evdə qalmış bütün qonaqlar həmin səhifədə bir-biri ilə əlaqə saxlayıb, xatirələrini bölüşürlər.\nAbxaziyadan çıxdıq. Geri qayıdarkən Abxaziya “sərhədində” xırda bürokratik əngəllə qarşılaşanda narazılıq etdik. Abxaziya sərhədçiləri də kinayə ilə “narahat olmayın, qarşı tərəfdə gürcü sərhədçilər sizinlə çox mülayim davranacaq. Onlar bizdən yaxşı insanlardı” deyərək bizi yola saldılar.\nYenə at arabası ilə qayıtmağa hazırlaşırdıq ki, Zuqdidiyə gedən ambulansda sərhədə qədər gedə biləcəyimizi söylədilər. Təcili yardım maşını ilə qayıtdıq. Avtomobilin içərisində olan meqrellərlə söhbət zamanı öyrəndik ki, ambulanslar əsasən Qalidən Zuqdidiyə xəstə aparır. Meqrellər nasaz olanda abxaz həkimlərə elə də güvənmir, Zuqdudiyə gedirlər.\nTəcili Tibbi Yardım maşını bizi elə təcili sürətlə gətirdi ki, bu biri tərəfə çatanda gələcək zamana düşdük. Saatlarımızı Tbilisi və eyni zamanda Bakıya uyğun olaraq 1 saat irəli çəkib əvvəl Tbilisiyə, oradan da Bakıya qayıtdıq…\nQEYD: Yazı 2011-ci il aprel ayında Lent.az saytı üçün yazılıb və bu saytda yayımlanıb. BURAYA klikləyərək materialın ilk dəfə dərc olunduğu yerə keçə bilərsiniz.\nPrevious PostÜç “8” və Qorinin üç nişanı…\nNext PostXəbərin başı sağ olsun


Azərbaycanda əhalinin sosial rifahının yaxşılaşdırılması dövlət siyasətinin əsas prioritetlərindəndir - AZƏRTAC – Azərbaycan Dövlət İnformasiya Agentliyi\nVətəndaşların həyat səviyyəsinin və keyfiyyətinin yüksəldilməsi hər bir dövlətin sosial siyasətinin əsas məqsədlərindəndir. Bu, əhalinin məşğulluğunun, tibbi xidmətlərin yüksək səviyyəsinin, pensiyaçıların, çoxuşaqlı ailələrin, əlillərin hüquqlarının müdafiəsinin təmini yolu ilə həyata keçirilir.\nBu gün tam əminliklə demək olar ki, Azərbaycanda əhalinin sosial müdafiəsi lazımi səviyyədə təmin edilir, bu məsələlər daim diqqətdə saxlanılır. Azərbaycanda genişmiqyaslı sosial siyasət aparılır. Dövlətimizin başçısı dəfələrlə bəyan edib ki, dövlətin yürütdüyü siyasətin mərkəzində Azərbaycan vətəndaşı dayanır. Son illər ölkəmizdə görülən işlərin əsas məqsədi Azərbaycan vətəndaşının rifah halını yüksəltmək, işsizliyi, yoxsulluğu aradan qaldırmaqdır.\nBaşa çatmaqda olan ildə də Prezident İlham Əliyev tərəfindən sosial xarakterli bir sıra fərman və sərəncamlar imzalanıb. Nazirlər Kabineti yanında İcbari Tibbi Sığorta üzrə Dövlət Agentliyi yaradılıb. Yeni qurumun fəaliyyəti səhiyyə sisteminin maliyyələşdirməsini yeni iqtisadi əsasda təmin edəcək, əhalinin tibbi xidmətlərdən istifadə imkanlarını genişləndirəcək. İcbari tibbi sığortanın tətbiqinə dair pilot layihə Mingəçevir şəhərində və Yevlax rayonunda həyata keçiriləcək. Dövlətimizin başçısının fərmanları ilə icbari tibbi sığortanın baza paketinə daxil olan tibbi xidmətlərin siyahısı və tarifləri təsdiqlənib. Layihənin reallaşdırılmasına 2017-ci ilin yanvarında başlanacaq və 2018-ci il fevralın 1-də başa çatacaq.\nPrezident İlham Əliyevin “Əhalinin özünəməşğulluğunun təmin olunması sahəsində əlavə tədbirlər haqqında” 2016-cı il 7 aprel tarixli Sərəncamının icrası istiqamətində məqsədyönlü işlər uğurlar davam edir. Bu məqsədlə “ABAD” (Ailə Biznesinə Asan Dəstək) publik hüquqi şəxs yaradılıb. “ABAD” aztəminatlı ailələrin rəqabətqabiliyyətli ailə təsərrüfatlarının formalaşdırılmasına, kiçik və orta sahibkarlığı dəstəkləməyə yönələn sosialyönlü layihələri reallaşdıracaq.\nDövlət devalvasiyanın təsirlərindən əhalinin müdafiəsi məqsədilə tammiqyaslı tədbirlər həyata keçirir. Məsələn, Milli Məclisin dekabrın 16-da keçirilmiş plenar iclasında “Azərbaycan Respublikasında 2017-ci il üçün yaşayış minimumu haqqında” qanun layihəsi qəbul edilib. 2017-ci ildə Azərbaycanda yaşayış minimumu 155 manat müəyyən edilib ki, bu da 2016-cı illə müqayisədə 13,97 faiz çoxdur. Əhalinin əsas sosial-demoqrafik qrupları üzrə yaşayış minimumu əmək qabiliyyətli əhali üçün 164,5 manat, pensiyaçılar üçün 130,2 manat, uşaqlar üçün 136,6 manat məbləğində müəyyən edilib.\nƏhalinin sosial baxımından aztəminatlı təbəqəsi daim dövlətin diqqət mərkəzindədir. Sosial sahədə büdcə vəsaitlərinin ildən-ilə artırılması bu sahəyə Azərbaycan Prezidentinin qayğısını bir daha təsdiq edir. Hazırda sosial təminat sistemi 2,5 milyon adamı və ya respublika əhalisinin 26 faizini təşkil edir. Azərbaycan Respublikası Əmək və Əhalinin Sosial Müdafiəsi Nazirliyi tərəfindən 1 milyon 312 min nəfərə əmək pensiyası, 506,1 min nəfərə müxtəlif növ müavinətlər və Azərbaycan Respublikası Prezidentinin aylıq təqaüdləri ödənilir. 2016-cı ildə dövlət hesabına xaricə müalicəyə 128 əlil, o cümlədən 58 uşaq göndərilib, regionlarda 1015 əlilin istirahəti təşkil edilib. Qarabağ müharibəsi əlillərinə və şəhid ailələrinə Bakıda və regionlarda yaşayış binaları tikilir, onlar minik avtomobili ilə təmin edilirlər.\nSosial təminat sisteminin mühüm bir istiqaməti də aztəminatlı ailələrin yoxsulluğun doğurduğu çətinliklərdən müdafiəsi üçün onların ünvanlı dövlət sosial yardımı proqramı ilə əhatə olunmasıdır. Ölkəmizdə 162 min ailənin 707 min nəfər üzvü ünvanlı dövlət sosial yardımı ilə təmin edilir.\nHeydər Əliyev Fondu sosial siyasətin reallaşdırılmasına böyük töhfə verir. Belə ki, Azərbaycanın birinci xanımı, Heydər Əliyev Fondunun prezidenti Mehriban Əliyevanın təşəbbüsü ilə Yeni il və Dünya Azərbaycanlılarının Həmrəylik Günü ərəfəsində 165 mindən çox aztəminatlı ailəyə bayram sovqatı verilib, valideyn himayəsindən məhrum uşaqlar üçün bayram şənlikləri təşkil edilib.\nBayramlar ərəfəsində Prezident İlham Əliyevin və birinci xanımın iştirakı ilə Sabunçu rayonunun Zabrat qəsəbəsində yetkinlik yaşına çatmamış görmə imkanı məhdud şəxslər üçün sosial reabilitasiya mərkəzinin, 18 yaşdan yuxarı şəxslər üçün sosial sığınacağın, həmçinin yetkinlik yaşına çatmayanlar üçün sosial sığınacaq və reabilitasiya mərkəzinin açılışı olub.\nSosial təminat sisteminin daha bir komponenti olaraq, ölkəmizdə 15 min nəfər insana (o cümlədən 1 102 nəfər insana sosial xidmət müəssisələrində stasionar şəraitdə, 11 855 nəfər tənha ahıl və əlil şəxsə evlərində səyyar formada, sağlamlıq imkanları məhdud uşaqlardan və sosial təhlükəli vəziyyətdə olan yetkinlik yaşına çatmayanlardan ibarət 2046 nəfərə sosial sifarişlər üzrə layihələr çərçivəsində) sosial xidmətlər göstərilir.\nƏhaliyə göstərilə tibbi xidmətlər ildən-ilə daha da yaxşılaşır ki, bu da özünü müxtəlif xəstəliklərdən ölüm hallarının azalmasında, nadir əməliyyatların aparılmasında, o cümlədən orqanların transplantasiyasında, səhiyyənin maddi-texniki bazasının möhkəmləndirilməsində göstərir. 2016-cı ildə regionlarda əsaslı yenidənqurma işlərindən sonra bir sıra xəstəxanalar açılıb, bir çox, o cümlədən ana və uşağın sağlamlığının qorunması sahəsində dövlət proqramları qəbul edilib. Azərbaycanın tibbi müəssisələri regionda ən qabaqcıl hesab edilir. Buna misal olaraq 2016-cı ildə Milli Onkologiya Mərkəzi yanında Nüvə Təbabətinin açılışını göstərmək olar. Bu, Cənubi Qafqazda müvafiq sahə üzrə yeganə mərkəzdir.\nBütün bunlar göstərir ki, güclü iqtisadi və sosial siyasət Azərbaycanda dövlət siyasətinin əsas istiqamətlərindən biridir. Sosial sahədə uğurlar, xalqın ildən-ilə yüksələn rifahı dövlətimizin başçısının uzaqgörən siyasətini əyani olaraq bir daha təsdiq edir.\nAZERTAG.AZ :Azərbaycanda əhalinin sosial rifahının yaxşılaşdırılması dövlət siyasətinin əsas prioritetlərindəndir\nXətai rayonunda yuxarı sinif şagirdlərinə peşəyönümu məsləhətləri verilib\nRespublika əhalisinin təxminən 26 faizi sosial təminat sistemi ilə əhatə olunur


Əsədulla Dibirov — Vikipediya\nƏsədulla Dibirov — Qafqaz müsəlmanlarının VII Müftisi.\nHacı İbrahim Əfəndi vəfat etdikdən sonra, 1956-ci ildə Zaqafqaziya müsəlmanlarının IV qurultayında Göyçay məscidinin imamı Əsədulla Dibirov Zaqfqaziya Müsəlmanları Ruhani İdarəsinə müfti seçilir. O, 1959-cu ilə qədər bu vəzifəni icra edib. Çalışdığı müddətdə sünni və şiə dindarları arasında ayrı-seçkiliyi pisləyib, müsəlmanları həmişə birliyə və sülhə çağırıb.\nMənbə — "https://az.wikipedia.org/w/index.php?title=Əsədulla_Dibirov&oldid=5526245"


““Şlyapa Zahid” getdi… Nəcməddinin həbsi isə Ukraynadakı savaşın nəticəsindən asılıdır…” – QAZİ.AZ\nANA SƏHİFƏ/Gündəm/““Şlyapa Zahid” getdi… Nəcməddinin həbsi isə Ukraynadakı savaşın nəticəsindən asılıdır…”\n““Şlyapa Zahid” getdi… Nəcməddinin həbsi isə Ukraynadakı savaşın nəticəsindən asılıdır…”\n“Rusiya orada tam məğlub olsa, Azərbaycanda nəinki Nəcməddin, Kremlin “5-ci kalon”unun bütün nümayəndələri “buldozerin ağzına veriləcək”. Yox, Allah eləməmiş…”\n“ “Şlyapa Zahid” deyilən Zahid Niftəliyevi hələ I Qarabağ savaşı zamanı, 1992- ci ilin yayından o vaxt 703 saylı briqadanın komandiri olan Nəcməddin Sadıkovun yanında görmüşdüm. Onda Zahid Nəcməddinin sürücüsü idi. Bir müddət keçdikdə korpus komandiri və Baş Qərargah rəisi olandan sonra Nəcməddin ona qol-qanad verdi, bütün “qara” işlərini; kadr “siyasət”ini, hərbi komissarlıqlardan haqq alıb-verməyi Zahid həll edirdi. Pul-paranın hamısını o toplayıb çatdırırdı. Özü də Zahid Niftəliyev hərbçi deyildi, mülki idi…”\nBunu Moderator.az-a açıqlamasında müdafiə nazirinin sabiq müavini, ehtiyatda olan polkovnik Mehman Səlimov bildirib.\n“Son illərədək “Şlyapa Zahid” hər hansı idarə rəisi, hərbi hissə komandiri, eləcə də hərbi komissarlıq rəhbərinin və s. yanına girib ona Nəcməddinin adından istənilən göstərişi verir, birini vəzifəyə qoydurur, o birini çıxardır, “hesab” alırdı. O, Baş Qərargah rəisinin qeyri-rəsmi səlahiyyətli nümayəndəsi idi. Hansısa idarə rəhbəri, komandir, hərbi komissar nəyəsə yox deyəndə Nəcməddin Sadıkov onu bir neçə gün içərisində sıradan çıxarırdı. Ona görə də hamı bilirdi ki, Zahid gəldi, yaxud Nəcməddin gəldi – fərqi yoxdur…\nAmma mən nazirlikdə işləyən zaman “Şlyapa Zahid” həmişə məndən ehtiyat edərək məsafə saxlayırdı. Çünki bilirdi ki, onun şefinin də, özünün də bütün qaranlıq işlərindən xəbərdaram, sadəcə, onların qarşısını almağa yetərli səlahiyyət və gücüm yoxdur”- deyə polkovnik bildirib.\n“Bir şeyi də bilmək lazımdır ki, 1990-cı illərin əvvəllərindən bəri Azərbaycan Silahlı Qüvvələrinin inkişaf prosesini əngəlləyən yalnız Nəcməddin Sadıkov olmayıb, bəzi keçmiş nazirlərin özü də ona yardımçı olub. Bu, Rusiyadan, Moskvadan idarə olunan proses idi. Əvvəllər Nəcməddin bəzi məsələlərdə nazirlə qarşıdurmaya getsə də, əslində hər ikisi bir yerdə Kremlə işləyir, eyni vəzifəni – Azərbaycan ordusunu çökdürmək vəzifəsini icra edirdilər… Amma Zahid Niftəliyevin həbsindən sonra mənim də haqq-ədalətin bir az gec də olsa, qalib gələcəyinə inamımı artırıb”- açıqlamasının davamında bunları söyləyən sabiq nazir müavini “Bundan sonra adı bir çox hərbi əməliyyatların uğursuzluğunda, eyni zamanda korrupsiya cinayətlərində hallanan keçmiş Baş Qərargah rəisi Nəcməddin Sadıkovun həbsi ehtimalı artırmı, yoxsa?” sualını da cavablandırıb.\n“ “Şlyapa Zahid” getdi… Ancaq Nəcməddin Sadıkovun həbsi Ukraynadakı müharibənin nəticəsindən asılıdır. Biz nə qədər Kremlin, Putinin təsirindən uzaq olsaq, Nəcməddinin və digərlərinin həbsi şansı bir o qədər artacaq. Əgər Rusiya orada hərbi və siyasi mənada tam məğlub olsa, Azərbaycanda nəinki Nəcməddin, Kremlin “5-ci kalon”unun bütün nümayəndələri “buldozerin ağzına veriləcək”… Yox, Allah eləməmiş, Moskva – Putin Ukraynada qalib çıxsa, onda Nəcməddin də, bütövlükdə “5-ci kalon” da burada yenidən hökmranlıq əldə edə və Azərbaycan üçün daha təhlükəli oyunlar oynaya bilərlər… Odur ki, biz hələlik Rusiya ilə ehtiyatlı davranmalıyıq… Biri səndən güclüdürsə, xalqına, dövlətinə daha ağır zərbələr vurulmaması üçün onunla siyasi-diplomatik “dostluq” etmək lazımdır. Gerçək dost olmasaq da, dostluq imitasiyasını etməliyik… Düzdü, qardaş Türkiyə dağ kimi arxamızda dayanıb. Ancaq bu o demək deyil ki, biz Rusiya ilə Türkiyəni kəllə-kəlləyə gətirməliyik… Həm də indiki dünyada heç nəyə arxayın olmaq olmaz… Azərbaycanın bəxti bir də onda gətirib ki, onun dövlət başçısı fizik, yaxud maliyyəçi yox, sırf beynəlxalq diplomatiya, siyasət peşəkarıdır. Kiminlə necə münasibət qurmağı o, hamıdan yaxşı bilir” – deyə Mehman Səlimov vurğulayıb.\n“Efirlərə çıxıb, yalan məlumatlar verirlər, biz müasir dövrün Leyli Məcnunlarıyıq”\nкомпромисс в ЕС по новым санкциям может быть достигнут "рано или поздно"


Mir Cəfər Bağırovu özündən çıxaran HADİSƏ: “Necə? Necə? Məhəmməd Əminin sağlığına?!” - Modern.Az Azərbaycan və dünya xəbərləri\n6 mart 2020, 11:00 | ƏDƏBİYYAT\nHörmətli oxucu. Mən ara-sıra atam Qabil və onun qələm dostlarıyla bağlı xatirələri qələmə alıram. Amma atamın yaradıcılığında da öz müasirləriylə bağlı müxtəlif yazılar var. Onlardan birini bu günlərdə Sizə təqdim etmək qərarına gəldim. Məhz Məhəmməd Əmin Rəsulzadəni xatirə günü ərəfəsində. Bu insanı hamımız - lap babasını, ulu babasını tanımayanlar da belə, çox gözəl tanıyır. Tarixi şəxsiyyət kimi yox. Mən şəxsən nə bir məqaləsin, nə də məşhur “Əsrimizin Səyavuşu” kitabın oxumuşam. Sadəcə ilk tanışlığım müstəqil Azərbaycanın milli valyutası tədavülə buraxılanda olub. Adına da “Məmməd” demişik. Belə adqoymayla təkcə onu yox, Nizami Gəncəvini, Qız Qalasını, Şirvanşahları da aşağılamışıq:\n- Kartoşka neçəyədir?\n- Bir “məmməd”ə.\n- Nə oldu... Dünən bir “nizami”yəydi. Bəs ət neçəyədir?\n- Bir “şirvan”a.\nVə yaxud da marşrutlarda:\n- 20 yanvar - 9-cu mikrorayon bir “məmməd”!\nBu dialoqlar, reklamlar yəqin ki, yadınızdadır. Bir vaxtlar Məhəmməd Əmin Rəsulzadəni yüksəklərə qaldıraraq adını Bakı Dövlət Universitetinə qoymuşduq. Foyedə büstünü də ucaltmışdıq. Söz vermişdik ki, həyətdə heykəli də olacaq. Sonra isə adını sildik. Büstünü də itirdik. Lap eynən xalq düşməni çıxartdığımız Sergey Mironoviç Kirov kimi. Bu günlərdə Məhəmməd Əmin Rəsulzadə yenə gündəmdədir. Sizə təqdim edəcəyim bu yazını atam 1992-ci ildə - böyük yazıçımız Əli Vəliyevə istinadən yazıb. Yəqin Sizə də maraqlı olar.\nNECƏ? NECƏ? MƏMMƏDƏMİNİN SAĞLIĞINA?!\nQocaman ədibimiz, mərhum Əli Vəliyev nəinki xalq yazıçısı idi, bütün varlığıyla, başdan-ayağa xalq adamı idi. Əli müəllimi yaxından tanıyanlar onun bütövlüyünün, xalisliyinin, konkretliyinin, sözünə sahibliyinin, sözü adamın üzünə şax deməyinin, son nəfəsinə kimi dilinə yalan gətirməməyinin şahididirlər. Şahidlər deyəndə ki... şahidlər də bu saat bir o qədər qalmayıb. Ancaq Əli müəllimin mərdliyi, xeyirxahlığı yazılı-şifahi xatirələrdə zaman-zaman yaşayacaq. Elə buna görə də Mir Cəfər Bağırov “muzdur ” deyə çağırdığı Əli Vəliyevin xətrini istəyir, ona inanırdı. Bu da ki, bəzi rəhbər yoldaşları, böyük vəzifə sahiblərini qısqandırır, qıcıqlandırırdı. İndi yadigar kimi qələmə aldığım bu əhvalatı Əli Vəliyevin öz dilindən eşitmişəm.\nYox, yox, az qala yadımdan çıxmışdı. Səməd Vurğunu millətçilik damğasıyla ləkələyib, Bağırovun gözündən salanlarla Əli Vəliyev açıq, amansız mübarizə aparır, o, dəhşətli, ziddiyyətli, ipinin üstünə odun yığmaq olmayan adamla – respublikanın külli-ixtiyar sahibiylə böyük şair arasında canlı ünsiyyət körpüsünə çevrilirdi.\n- Yoldaş Bağırov, Səməd Vurğun xalqımızın böyük şairidir.\n- Xeyr. Bıl da, yest də!\nBu gün 80-i haqlayan, Cəfər Cabbarlıdan sonra Azərbaycanın bir nömrəli dramaturqu hesab etdiyim, şairanə ədibimiz cavan İlyas Əfəndiyev üçün, onun çətin, ağır günlərində körpə balaları naminə, üzünə üz tutub Əli müəllimin Bağırovun hüzuruna minnətə getməyini yaddan çıxarmaq yalnız bir ailənin yox, vallahi-billahi bir xalqın nankorluğu olardı. Çünki, hər sönən istedad xalqın cibindən gedirdi. Müharibə vaxtı rus generalını şəhərin mərkəzindəki evindən çıxarıb, onun mənzilini Əliağa Vahidə vermək bilirsiniz nə demək idi?!\nƏli Vəliyevin qulağına dəqiq çatır ki, pespublika prokuroru Xəlil Əfəndiyev “Kommunist” qəzeti barəsində onu heç oxumadan, əlinə götürmədən artıq-əskik danışır.\n- Xəlil Əfəndiyev, Əli Vəliyevdir danışan. İki saat ərzində “Kommunist” qəzetinə şəxsən abunə qəbzini öz ayağınla gətirib öz əlinlə mənə göstərməsən, kişiyə deyəcəyəm ki, Xəlil Əfəndiyev “Kommunist” qəzetini saymır, oxumur.\n- Ay Əli müəllim.\nHə, Əli Vəliyev danışırdı:\n-... 1946-cı il idi. “Kommunist” qəzetinin redaktoruydum. O zaman xarici ölkələrlə əlaqə, xaricə gediş-gəliş nə gəzirdi? SSRİ Xarici İşlər Nazirliyiynin hətta məhdud, zəruri əlaqələri belə, çox məhdud idi. Hamı, hər şey dəmir pərdə dalındaydı. Türkiyəylə Azərbaycan söhbətindən hələ də qan iyi gəlirdi. Hələ də türk, Türkiyə deyənin, Məhəmməd Əmin Rəsulzadə adının yanından keçənin dilini boğazından çəkib çıxardırdılar. Biz uşaqlar, necə deyərlər yeniyetmələr, tələbələr Məhəmməd Əmini tanımırdıq. Yadımdadır ki, Məmməd dayım yana-yana elə hey “Məhəmməd Əmin, Məhəmməd Əmin” deyərdi, mən başa düşməzdim. 62 yaşlı Məhəmməd Əmin Ankarada sağ-salamat idi və onu tanıyanlar Bakıda sükutla buna şükr edirdilər...\nBəli, belə bir zamanda nə təhər olursa, hansı diplomatik mübadiləyə, danışığa görəsə, hansı diplomatik kanallasa Türkiyə Həmkarlar Təşkilatının balaca bir nümayəndə heyəti – altı nəfər Moskvaya gəlir. O zaman respublika, vilayət, əyalət mərkəzlərinin özbaşına belə qonaq qəbul etməyə ixtiyarı yox idi. Yerinə düşməsə də deyim. Hələ Heydər Hüseynov faciəsi, suyu üfürə-üfürə içən Məmməd Arifin sən demə “Türk casusu” olmağı, Bağırovun Respublika fəalları yığıncağında bu casusu ifşa etməyi – 1950-ci il qabaqdaydı. Siz biləni Məmməd Arif kimi kölgəsindən qorxan, liberal, cəsarətsiz bir adamı “Türk casusu” adlandıran Mir Cəfər Bağırovun Məhəmməd Əmin Rəsulzadə kimi bir nəhəngə, mühacirə, mücahidə münasibəti necə olmalıydı?\nMoskvada iş nə təhər gətirmişdisə, nümayəndə heyətinin təkidlə xahişinə görəmi, diplomatik incəliyə, nəzakətə görəmi, ya hansı bir mülahizəyləsə həmən türk qonaqları Bakıya gətirdilər. Bu gəliş xalqa, ictimaiyyətə bildirilmədi, bu haqda nə yazıldı, nə deyildi. Ancaq fakt o idi ki, türklər Bakıdaydı və onların hər birinə bəlkə altı çekist – həm Bakıdan, həm Moskvadan nəzarət edirdi. Güman gəlməz yerdə məhdud, məxfi ziyafətdə iştirak edən adamlardan biri də şəxsən Bağırovun göstərişiylə məndim. Bu məni gözügötürməyənlərə lap dağ çəkmişdi.\nHamı da bilir, Bağırov da bilirdi ki, mən içki içən adam deyiləm. Ancaq, məclisdə - belə bir məclisdə ələdüşməz bu nağıl fürsətdə söz deməliydim. Gözümün qabağına Məhəmməd Əmin gəldi – bizim Məhəmməd Əmin... ey dadi - bidad, bu dirigözlü ölümə getmək olardı. Birdən yadıma bir Məhəmməd Əmin də düşdü – türk şairi Məhəmməd Əmin Yurdaqul. Beləliklə, mən Rəsulzadəni də, Yurdaqulu da bir kənara qoyub ürəyimdə, vicdanımda, yaralı yerimdə Məhəmməd Əmin Rəsulzadə, dilimdə şair Məmməd Əmin, piyaləmi götürüb ayağa qalxdım. Xalqın, millətin əziz oğlu, sözü-söhbəti dillərdə gəzən, arzuları ürəklərdə yaşayan Məhəmməd Əminin sağlığına ürəyimdən nə qədər xoş, həsrətli söz gəldi dedim. Dedim ki, Sizin – möhtərəm qonaqların şəxsində Məhəmməd Əminə Bakının, bütün Azərbaycan oxucularının salamını yetirin.\nMən elə sözlər, elə ikimənalı sözlər seçirdim ki, məşhər ayağına çəkiləndə vəziyyətdən çıxa bilim. Məşhər ayağı nağd idi. Çıxış yolum da nağd idi.\nBəli, həmən-həmən Mir Cəfərə çatdırdılar ki, bəs bu da Sizin muzdurunuz, bu da Sizin kommunist yazıçınız, bu da Sizin ərköyün uşağa döndərdiyiniz Əli Vəliyev ki, bəs, türklərin qabağında, Moskvadan gələnlərin qulağı eşidə-eşidə Musavat hökumətinin böyüyü, hal-hazırda Türkiyədə yaşayan, Azərbaycanı Sövet hökumətindən ayırmağa çalışan Məhəmməd Əminin sağlığına dəm-dəsgahla sağlıq dedi.\nBəli göy guruldadı, ildırım çaxdı. Mərkəzi Komitənin təbliğat-təşviqat üzrə katibi Həsən Həsənov (hər dövrün bir Həsəni olub) redaksiyaya zəng çaldı:\n- Əli Qara oğlu, gəl görək, çağırır səni, işin şuluqdur.\n- Həsən Həsənov, neynək, canın sağ olsun.\n...İçəri girdm. Bağırovun gözləri pələng gözləri kimi yanırdı. Üzünü tutdu əyləşənlərə.\n- Posmotrite na neqo.\n- Sən muzdur deyilsən, müzürsən, düşmansan.\n- Yoldaş Bağırov, mən düşman-zad deyiləm. Düşman Sizin xəbərçilərinizdir...özü də savadsız xəbərçiləriniz.\n- Aydınlaşdırın məsələni, günahım varsa...\n- Sən Məhəmməd Əminin sağlığına nitq demisən.\n- Bəli, yoldaş Bağırov, mən Türk xalqının sevimli şairi Məhəmməd Əminin – Məhəmməd Əmin Yurdaqulun şərəfinə sağlıq demişəm. Ona Azərbaycan oxucularının salamını göndərmişəm. Yoldaş Bağırov, mən günahkaram ki, bu yoldaşların dünyadan xəbəri yoxdur? Kimin ki, adı Məhəmməd Əmin oldu, deməli qurtardı getdi? Belə şey olar?\nMir Cəfər Bağırov sustaldı, əlindəki karandaşları stolun üstünə tökdü. Bu səfər istehzalı, sakitanə bir qəzəblə, nifrət və kinayəylə üzünü Həsən Həsənova, Qafarzadəyə, Əlizadəyə, Teymur Quliyevə, Qəzənfər Məmmədova, Vitali Səmədova və başqalarına tutub dedi:\n- Ay Azərbaycanın dahi rəhbərləri, qoysanız işləyək. Uxodite.\nMən ayağa qalxanda “Muzdur, sən qal” dedi və zəngi basdı.\nBildim ki, limonlu çay gələcək...\n22 iyul 1992-ci il


Oktyabrın 14-də Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi, lakin axşam yarımadanın bəzi yerlərində çiskinli olacağı gözlənilir. Cənub küləyi əsəcək, gündüz arabir güclənəcək.\nEkologiya və Təbii Sərvətlər Nazirliyinin Milli Hidrometeorologiya Departamentindən FED.az-a verilən məlumata görə, havanın temperaturunun Abşeron yarımadasında gecə 13-15, gündüz 18-22, Bakıda gecə 13-15, gündüz 19-21 dərəcə isti olacağı gözlənilir.\nAzərbaycanın rayonlarında isə sabah hava şəraitinin əsasən yağmursuz keçəcəyi gözlənilir. Səhər ayrı-ayrı yerlərdə duman olacaq. Qərb küləyi əsəcək, gündüz bəzi yerlərdə arabir güclənəcək.\nTibbi-meteoroloji proqnoza görə, oktyabrın 14-15-də Abşeron yarımadasında meteoroloji amillərin zəif və mülayim tərəddüdü əsasən əlverişli olsa da, arabir güclənən cənub və şimal küləklərinin tez-tez bir-birini əvəz etməsi meteohəssas insanlarda narahatlıq yarada bilər.


“SƏRKİSYAN O RAYONLARI 3 MİLYARDA QAYTARMAĞA HAZIR İDİ” -"Danışıqlar Obama ilə aparılırdı" | AzPolitika — onlayn siyasi-ictimai qəzet\n“SƏRKİSYAN O RAYONLARI 3 MİLYARDA QAYTARMAĞA HAZIR İDİ” -"Danışıqlar Obama ilə aparılırdı"\nDərc olunub: 21/12/2019 - 13:27\nErmənistanın populyar "Bagramyan26" telekanalı Milli Təhlükəsizlik Xidmətinin terrorçuluqla mübarizə, ictimai asayişin, Konstitusiyanın müdafiəsi üzrə Baş idarəsinin rəisi olmuş general-mayor Tiqran Barseqyanın müsahibəsindən seçmələri yayıb.\nBarseqyan əlavə edib ki, həmin danışıqlara dair bütün sənədlər MTX-in arxivindədir, arayışlar şəklindədir. Və surəti onda var.\n“Əldə etdiyimiz informasiyaya görə, Serj Sərkisyan ABŞ-ın göstərişi və razılığı ilə həmin rayonları 3 milyard dollar investisiyanın əvəzində Azərbaycana qaytarmalı idi. Beynəlxalq təşkilatların və ABŞ strukturlarının bütün rəhbərləri ərazilərin qaytarılması planını bilirdi”,-o bildirib.\nB.KərkiCahanlı 2019-12-28 10:58:32\nRespublika qəzetləri bu danışıqları tam açıqlamalıdır ki, sonu nə oldu?


20 March 2020 - WWW.TOLISHSTAN.COM\nTMMR in Muhacir hökümətinin İnsan haqları Komisiyasının, bütövlükdə Azərbaycan ictimaiyyətinə, eləcədə, məxsusən Talış xalqına\nDunya miqyasında tanınmış iş adamı, Mübariz Mənsimovun, birbaşa, qardaş deyilən Turkiyədə, həbs edilməsi, ciddi narahatçılıq yaradır. Cəmiyyətdə bu hadisəyə olan fərqli münasibətlər, ikiqat narahatçılıq yaradır. Əvvəla, həbs olunan, -"yıxılan adam" haqqında şəxsi ədavəti büruzə verib, sevinmək, qəti insanlıqdan deyil. Adi kasıb, əyalət ailəsində böyüyən, heç bir arxa-dayağa malik olmayıb, belə bir sərvətə sahib olmaq, inkişaf etmiş dövlət başçılarının belə, dünya çapında tanıdıqları fiqur səviyyəsinə qalxmaq, sıradan, hər adamın işi deyil.\nOnun milli mənsubiyyəti ilə oynayıb qıcıq yaratmaq da şərəfsizlikdir. Yaşadığı ölkədə vəhşicəsinə qətlə yetirilən həmyerlisinin cənazəsini doğulduğu torpaqda dəfn olunmasına yardımçı olmağını, onun kriminal aləmlə bağlılığına işarə etməyin bir adı var: -əxlaqsızlıq...\nYeganə səhv addımı bizə elə gəlir ki, siyasətə baş qoşması idi. Əslində, iş adamının siy\n382 0 TMMR-nın Xəbərlər


21.05.12 07:10 ərzində olan dəyişikliklər\tYazan redaktor\t21.05.12 07:08\nMəscid, İslam memarlığının abidəsi və müsəlman şəhərinin ən möhtəşəm zinəti sayılır. Elə buna görədir ki, Hz. Peyğəmbər (s.ə.s.) Məkkədən Mədinəyə hicrət etdiyi vaxt, şanlı şəhər Mədinədə gördüyü ilk ilk işlərdən biri də belə tarixi məscid inşa etdirmək olmuşdur.\nMədinədəki müqəddəs Məscid-i Nəbəvi belə tarixi şəraitdə tikilmişdir. Bundan sonra Hz. Peyğəmbərin səhabələri və onların izindən gedənlər bunu bir ənənə halına gətirmişlər. İslamın geniş ərazilərə yayılması ilə birlikdə məscidlərin-Allah evlərinin də tikintisi vüsət almışdır. Hətta İslam memarlığının əsas və xüsusi sahəsi kimi məscid tikintisi çox-çox inkişaf etmiş və bu sahədə olduğu kimi şəhərin də vazkeçilməz zinəti olmuşdur.\nAzərbaycan ərazisində bu gün qalıqları bizə çatmış və ya çatmamış çox sayıda məscidlər tarixən inşa olunmuş və bunların çoxusu Azərbaycan tarixinin daş yaddaşı kimi özündə neçə-neçə sirləri qoruyur.\nBiz bu yazıda heç də Azərbaycan torpaqlarında tarixən tikilən məscidlərdən bəhs etmək fikrində deyilik. Onsuz da tarixi məscidlərimiz bir mədəniyyət abidəsi kimi öz dəyərini tapmışdır. Təəssüflə qeyd edək ki, düşmən tapdağı altındakı torpaqlarımızda erməni vəhşiləri tərəfindən viran qoyulmuş məscidlərimiz bundan xaricdir. Bunların müqəddəsliyi birə on artır. Elə şəhidlər xiyabanındakı məscidin də...\n1994-cü ildə Türkiyə Diyanət Vəqfi tərəfindən Dağüstü Parkda, Azərbaycan istiqlalı uğrunda şirin canlarından keçərək şəhid olan vətən övladlarının əziz ruhlarına bir ərmağan kimi tikilmişdir. Məscid müasir memarlıq arnamentlərini özündə əks etdirsə də, ənənəvi Türk-İslam memarlıq üslubunda tikilmişdir. 1500 nəfərin ibadət eməsi üçün tikilmiş məscid iki mərtəbəlidir, iki böyük minarə və bir böyük qubbədən ibarət olan məscid xarici görkəm baxımından da Bakının ayrı bir gözəllik daha qatmışdır. Məscidin həyətində dəstəmaz almaq üçün tarixi arnamertdə çeşmə də vardır.\nİki minarəsi dua edən əllər kimi Allaha açılmış bu məscidin içərisində minbəri və hər gün müsəlmanların namaz qılarkən yönəldiyi müqəddəs Məkkəni; qibləni göstərən mehrabı vardır. Hər gün yüzlərlə dindarın ibadət və dualar etdiyi bu məscid eyni zamanda və eyni tarixi köklərə və mədəniyyətə mənsub Türk xalqlarının dostluğunu tərənnüm etdirir. Dini bir, dili bir iki dövlət arasında mənəvi körpü vəzifəsini icra edir. Həm də tikildiyi məkan baxımından millətimizin duygularını bölüşməsini ifadə edir.\nƏzan oxunur, biz də bu müqəddəs məkanda camaatla namaz qılırıq. Ulu yaradanımıza əl açırıq; Ondan bu məkanda uyuyan həm 1918-ci il soyqırımında, həm də 1990-cı il 20 yanvar günü və Qarabağ döyüşləri uğrunda həlak olmuş şəhidlərimiz üçün rəhmət diləyirik. Dövlətçiliyimizin əbədi olması, düşmən tapdağındakı torpaqlarımızın azad edilməsi üçün niyazlar edirik və belə bir günorta namazını Şuşa məscidində, Ağdam məscidində qılmağı niyyət edirik İnşaallah! Allah niyyətimizi çin eləsin.


Azərbaycan Futbol Federasiyaları Assosiasiyasının (AFFA) dəstəyi və İctimai Futbol Təşkilatları İctimai Birliyinin (İFT İB) təşkilatçılığı dövlət və özəl müəssiələr arasında keçiriləcək "Futbol Liqası" yarışının\n1. "Futbol Liqası" aşağıdakı məqsədlər üçün keçirilir:\n* "Futbol Liqası" qalibini və komandaların çempionatın yekununda tutduqları yerləri müəyyən etmək.\n* "Futbol Liqası" AFFA-nın dəstəyi və İctimai Futbol Təşkilatlar İctimai Birliyinin rəhbərliyi altında keçirilir.\n* "Futbol Liqası"nda bir şirkət 2 (iki) komanda ilə təmsil oluna bilər, həmçinin 2 şirkət birləşib 1 komanda ilə də yarışda iştirak edə bilərlər.\n* "Futbol Liqası"nda Azərbaycan vətəndaşları ilə yanaşı xarici ölkə vətəndaşları da iştirak edə bilərlər.\n* Sifariş sənədləri Liqanın başlanmasına 5 gün qalmış İctimai Futbol Təşkilatları İctimai Birliyinin ofisinə təqdim olunmalıdır. Sifariş sənədləri göstərilən müddətdən gec təqdim olunarsa, komanda və ya komandalar turnirə buraxılmayacaqlar.\n* Əmək kitabçası, əmək müqaviləsi və ya xidməti müqavilə həmin şirkətin Kadrlar şöbəsi tərəfindən təsdiq edilmiş surəti.\n6. "Futbol Liqası"nın keçirilmə şərtləri\n* "Futbol Liqası"nın təqvimi bir dəfə tərtib edilərək komandalara təqdim olunacaq. Heç bir komanda oyunun başqa vaxta keçirilməsini tələb edə bilməz. Müstəsna hallarda oyunların vaxtı dəyişdirilə bilər. Dəyişdiriləcək oyunların vaxtı üçün hər iki komandanın rəhbərinin yazılı ərizəsi İFTİB-nın əməkdaşlarına təqdim edilməlidir.\n* Komandalara təqdim edilən sifariş vərəqəsinə 14 (on dörd) futbolçunun adı daxil edilir. Oyunun protokoluna da 13 futbolçunun adı və soyadları daxil edilməlidir.\n* Peşəkar futbolçu dedikdə, bu yalnız son üç mövsümə yəni (2012/13, 2013/14, 2014/15) aid edilir.\n11. Mükafatlandırma və üzvlük haqqı


Candy Crush Level 419 Cheats göstərişlər - Candy Crush Game - Pulsuz Yaşayışlar haqqında hileler haqqında göstərişlər\nBuradasınız: Ev / Candy Crush Cheating / Candy Crush Level 419 Cheats göstərişlər\nHeç okeanın nə qədər dərin olduğuna inanırsınız?? Qalaktikamız nə qədər böyükdür? Kainat nə qədər genişdir? Candy Crush Saga'nın səviyyəsi necə olacaq? Deyim, hələ bunların hamısını keçdiyimiz kimi deyil; faktiki olaraq, çoxumuz cari fəsildən çox geri qalırıq. Üstəlik tərəfdə, gözləmək üçün çox şey var. Hələ əvvəlki səviyyələrdə qalanlar üçün, biz Candy Crush Səviyyə gətiririk 419 Cheats göstərişlər.\nBəzən oyun oynayanda, günlər keçməyimiz üçün bir günlə qarşılaşırıq. Ancaq bu, ağır işdən sonra bir şey qazanmaq üçün mübarizə aparmaq sevincidir; bizi güclü və şirin hiss edir. Bəzi səviyyələrdə oyunçuların məyusluq içində tüklərini çıxartdıqları Candy Crush Saga ilə belədir. Quyu, həqiqətən deyil, lakin insanları çox əsəbiləşdirir və əsəbiləşdirir. Bu səviyyələri keçəndə sevinclərini təsəvvür edin ... sadəcə təsəvvür edin.\nCandy Crush Səviyyə məqsədi 419 biraz uzundur. Siz toplamalısınız 100 sarı konfet, 6 bükülmüş konfet, və 2 rəngli bombalar. Bununla yanaşı, oyunçular da qol vurmalıdırlar 18.000 xallar. Budur, mərkəzin əksəriyyəti konfet sarğıları ilə işğal olunur. Onları təmizlədikdən sonra yalnız oynamaq üçün müvafiq sahə var.\nCandy Crush Level 419 Cheats göstərişlər:\nEşitdiklərimizdən, bir çox oyunçu bu səviyyəni bitirmək üçün günlər keçirdi, lakin bacarmadı. Sahədəki oyunçular tərəfindən təkrarlandığını gördüyümüz bir nümunə var, və bu da oyunlarını təşkil etmirlər. Ancaq verilmiş məsləhətlərə görə oynayarsan, ilk cəhddə səviyyəni təmizlədiyinizə əminik.\nİlk hədəfiniz maneələri təmizləmək olmalıdır (konfet qablaşdırması) hər şeyi sadə və asan etmək. Geniş yer ilə, istədiyiniz qədər çox xüsusi konfet yarada və səviyyəni asanlıqla təmizləyə bilərsiniz. Daha sonra sarğıları mərkəzdən təmizlədikdə məqsədlərə nail ola bilərsiniz.\nManeələri təmizləyərkən, bomba ilə yalnız bir neçə növbəyə 'vaxtınızın qalması ilə rastlaşa bilərsiniz, əvvəlcə onları açmağı unutmayın.\nDiqqət etsəniz, konfet sarımlarının mərkəzində sizi gözləyən bir sürpriz var. Şirniyyat sauceri, saucerə toxunduqdan sonra eyni anda çıxacaq üç bükülmüş konfet yaratmaqla sizə kömək edəcəkdir. Ancaq bunun üçün, əvvəlcə ona çatmalı olacaqsan.\nƏksər səviyyələrdə olduğu kimi, diqqətinizi xüsusi konfet hazırlamağa yönəltməyiniz yaxşıdır, buna görə təklifləri kor-koranə yerinə yetirməyin və mümkün birləşmə üçün gözlərinizi açıq saxlayın.\nBunun hamı üçün mümkün olmayacağını başa düşürük, ancaq böyük silahları çıxartdığınız yerlərdən biridir. Beləliklə, mümkün bonuslarınız varsa (xüsusi konfetlər) istifadə edə bilərsən, özünüzü silahlandırdığınızdan əmin olun.\nBu barədə, növbəti dəfə görüm uşaqlar. O vaxta qədər, şirin qalmaq.


Şabranda qıza görə adam bıçaqlayan gəncə 4 il həbs cəzası verilib | Report.az\nŞabranda qıza görə adam bıçaqlayan gəncə 4 il həbs cəzası verilib\nŞabranda qıza görə adam bıçaqlayan gəncə 4 il həbs cəzası verilib Bakı Ağır Cinayətlər Məhkəməsində qəsdən adam öldürməyə cəhddə təqsirli bilinən Fərid Musayevin cinayət işi üzrə məhkəmə prosesi başa çatıb.\n6 Sentyabr , 2019 15:44\nBakı Ağır Cinayətlər Məhkəməsində qəsdən adam öldürməyə cəhddə təqsirli bilinən Fərid Musayevin cinayət işi üzrə məhkəmə prosesi başa çatıb.\n"Report"un xəbərinə görə, hakim Cavid Hüseynovun sədrliyi ilə keçirilən məhkəmə prosesində hökm oxunub.\nHökmə əsasən, F.Musayev 4 il müddətinə azadlıqdan məhrum edilib. Hökmdə ona Cinayət Məcəlləsinin 62-ci maddəsi (cinayətə görə müəyyən edilmiş cəzadan daha yüngül cəza təyin edilməsi) tətbiq edilib.\nQeyd edək ki, hadisə bu il yanvarın 30-da Şabran rayon ərazisindəki ticarət mərkəzinin qarşısında baş verib. 32 yaşlı Elçin Şükürov sol bazu sümüyü və qarın boşluğuna keçən, sol böyrəyin zədələnməsi, kəsilmiş-deşilmiş yarası ilə Şabran Rayon Mərkəzi Xəstəxanasına daxil olub.\nDaxil olan məlumat əsasında aparılan araşdırma zamanı müəyyən edilib ki, yanvarın 30-u axşam saat 17 radələrində rayon sakini, 22 yaşlı Fərid Musayevlə Elçin Şükürov arasında qısqanclıq zəminində mübahisə yaranıb. Nəticədə F.Musayev E.Şükürovu öldürmək məqsədilə onu bıçaqlayaraq xəsarətlər yetirib. Məlum olub ki, gənc oğlan 33 yaşlı kişini qız üstündə bıçaqlayıb.\nQeyd edək ki, F.Musayevə Cinayət Məcəlləsinin 29, 120.1-ci (qəsdən adam öldürməyə cəhd) maddəsilə ittiham elan edilib.


İşdən qovulmamaq üçün bu sözləri deməyin!\nİşinizə qaldığınız yerdən davam etmək və şefi əsəbləşdirmək istəmirsinizsə, bəzi cümlələri əsla deməməlisiniz. Qısası, bu sözləri işlətdiyiniz an işdən qovulma ehtimalını artırırsınız.\n1.«Bu mənin işim deyil ki?!»\n2.«Çox işim var»\n3.«Bu qədər tez bir zamanda bu işi çatdıra bilmərəm!»\n4.«Mümkün deyil, olmaz!»\n5.«Əvvəl də sınamışdıq, alınmadı»\nOfisə yeni müdir gələndə sizə köhnə layihəni yenidən işləməyə verə bilər. “Əvvəl də sınamışdıq, alınmadı”, — desəniz, onu qəzəbləndirmiş olarsınız. Həm layihəni fərqli insanlar irəli sürdüyündən yəqin ki, fərqli düşüncələri də var. Müdirlər özündən əvvəl görülən işləri eşitməyi xoşlamaz.\n6.«Biz onsuz da həmişə belə edirdik»\n7.«Mən onunla işləmək istəmirəm!»\n9.«Niyə elə oldu, heç başa dümədim»\n10.«Pulumu artırmasanız,işdən çıxacam!»\n← Biznesdə sizə vaxt qazandıracaq 5 tövsiyyə! Müsahibədə özünüzü mükəmməl ifadə edin →


10 Dekabr 2014 14:44\nBu gün DSMF Bərdədə "Açıq qapı günü" vətəndaşların qəbulunu keçirib. "Azərbaycanın müasir sosial sığorta - pensiya sistemi-pensiyanızı özünüz hesablayın" adlı regional tədbirdə Mingəçevir, Naftalan şəhərlərinin, Bərdə, Xocalı, Goranboy, Ağdaş, Ucar, Ağdam, Yevlax, Samux və Tərtər rayonlarının sığorta ödəyiciləri və pensiyaçıları iştirak edib.\nDSMF-in mətbuat xidmətindən Apa-ya verilən məlumata görə, forumda çıxış edən DSMF-nin şöbə müdiri Famil Qədimov bildirib ki, hazırda respublikada əmək pensiyaları ödənilmiş məcburi dövlət sosial sığorta haqlarına əsasən təyin olunur. Bu isə pensiya məbləğini sosial sığorta haqlarının vaxtında ödənilməsindən birbaşa asılı edir. Bununla bağlı işləyənlər (sığortaolunan) işəğötürənlərlə (sığortaedən) əmək müqavilələrinin bağlanılmasında, əmək haqlarının tam rəsmiləşdirilməsində və sosial sığorta haqlarının vaxtında ödənilməsində son dərəcə diqqətli olmalıdırlar. Sosial sığorta haqlarının alınan əmək haqlarına uyğun olaraq qanunvericiliklə müəyyən edilmiş qaydada tam məbləğdə düzgün hesablanıb ödənilməsi işləyənlərin gələcək pensiya təminatı üçün mühüm əhəmiyyət kəsb edir. Sığortaedənlər tərəfindən ödənilən sosial sığorta haqlarının hər bir şəxs üçün açılmış fərdi hesabda fərdi uçotu aparılır və təyin olunan pensiyalar bu uçot məlumatları əsasında reallaşdırılır.\nF. Qədimov qeyd edib ki, "Elektron hökümət" portalının statistikasına əsasən DSMF-nin göstərdiyi elektron xidmətlər ən çox istifadə olunan xidmətlər sırasında ilk yerləri tutur.\nBundan başqa, Dünya Bankının "Doing Business 2015" hesabatına əsasən, Azərbaycan məcburi dövlət sosial sığorta haqlarının ödənişi və hesabat sisteminin avtomatlaşdırılması nəticəsində 32 pillə irəliləyib.\nTəqdimatla çıxış edən DSMF-nin şöbə müdirinin müavini Rüfət Oruclı DSMF-nin fərdi uçot sistemində qeydiyyatda olan hər bir sığortaolunanın özü üçün məcburi dövlət sosial sığorta haqlarının vaxtında və tam məbləğdə köçürülməsinə nəzarət etmək imkanına malik olduğunu diqqətə çatdırıb. İstənilən sığortaolunan həm DSMF-nin saytı (www.sspf.gov.az), həm də "Elektron hökumət" portalı (www.e-gov.az) vasitəsilə "Sığortaolunanlara məlumatların verilməsi" adlı elektron xidmətdən istifadə etməklə onun üçün işəgötürən tərəfindən hər ay üzrə ödənilən məcburi dövlət sosial sığortası barədə məlumatları maneəsiz əldə edə və illər üzrə öz pensiya kapitalını izləyə bilər.\nForumda ölkədə pensiya ödənişlərinin 99,9%-nin plastik kartlarla aparılması, bu məqsədlə ölkə ərazisində bilavasitə pensiyaçılara xidmət etmək məqsədilə 800-ə yaxın yeni bankomatın qurulması, pensiyaçılar üçün bir aylıq pensiya məbləğində hər ay yenilənən faizsiz kredit limitindən istifadə imkanı yaradan "Pensiya+"xidməti, habelə Fondun əhaliyə və sığortaedənlərə təqdim etdiyi çoxsaylı elektron xidmətlər barədə də iştirakçılara ətraflı məlumat verilib.


İran-Turan davası və ingilisin min dərdi\n8 Aprel 2015 12:14\nDünyada zəndeyi-zəhləm gedən şey kimisə gözləməkdir, özüm də imkan vermərəm ki, bir başqası məni gözləsin. Köhnə şakərimdi - deyilən yerə vaxtında, hələ 3-5 dəqiqə də tez gedib çataram ki, kimisə intizarda qoymayım. İki gün əvvəlsə məni gözlətdilər, özü də yamanca gözlətdilər.\nDüz yarım saat. Və bu yarım saatı normal şəraitdə, sakit bir yerdə, həzin musiqiyə qulaq asa-asa keçirsəydim nə vardı ki. Haşa. Danışım, halımı təsəvvür edin. Şərait normal, müasir interyer, gözəl xidmət, di gəl yan masada eşitdiklərim imkan vermir ki, vərəqləyib tapdığım jurnal materialından nə isə bir zad anlayım. Yan masada iki nəfər əyləşib. Tanımıram, amma qələm əhli olduqlarını dərhal başa düşürəm. İran müzakirə mövzusudur. 30 milyondan çox soydaşımızın yaşadığı İran - Arazın o biri sahili, coğrafi qonşumuz, həm də uzun illər mədəni-mənəvi bağlarla yaxın olduğumuz İran. Yəni Lozannadakı məlum danışıqlar baş tutmasaydı, inanın, bir nəfərin gecikməsindən bu qədər rəncidə olmayacaqdım. "Bölgədə super-güc hansı ölkəyə aid olacaq? İrana, ya Turana?" sualı dilə gəlincə iki həmkarın danışığı söhbət formatından mübahisəyə adlayır. Həmsöhbətlərdən biri İranı, digəri Türkiyəni dəstəkləyir, hər kəs də öz favoritini tərifləmək nədi, öyüb-öyüb dağ başına qaldırır. Arqumentlər, tarixi ekskurslar, ölkələrdən hansı birinin liderliyinin bizə təsiri nə olacaq, hansı ölkənin dost ya düşmən olması yönündə dartışma, əlqərəz, iş o yerə çatır ki, iki qələm sahibi mərc gəlir - və bu mərcə pul da qoyurlar - yüz avro. Masalarına qulluq edən oğlanı çağırıb mərclərini kəsdirirlər, oğlana da söz verirlər ki, kimin udmasından asılı olmayaqar mərcdə qazanılan həmin pulu gətirib elə bu kafedə xırıd edəcəklər, özü də məhz həmin oğlanın növbəsində. Tifil yazıq rusdilli, İran-Turan dilemmasından bir zad anlamasa da, nə vaxtsa qulluq etdiyi masada şax bir yüzlüyün xərclənəcəyindən xeyli sevincək olur. Hərçənd mərc gələnlər konkret vaxt söyləmirlər də.\nBütün vədlər kimi bu vəd də qeyri-müəyyən gələcəyə hesablanır. Ürəyimdə bir "ağıllıların qırılmasın, vətən" deyib də oturduğum kreslonun üzünü lap pəncərəyə çevirirəm. Ki mənasız həmkarlarımı seyr etmə əzabından bir az uzaqlaşım.\nBayaqdan vərəqlədiyim jurnalı, nəhayət, oxuya da bilirəm. Dünya olaylarıdı - çeşid-çeşid, növbənöv. Birini deyim, siz də təəccüblənin. Britaniyanın bukmeker kontorları yeni mərc qəbuluna başlayıb. Keyt Middltonun şahzadə Uilyamdan dünyaya gətirəcəyi övlad qız olacaq, ya oğlan? Şahzadə övladının adı nə olacaq? Totalizatorlar artıq işə başlayıb. Mərc gələnlərin əksəriyyəti hesab edir ki, qız olacaq, körpəni də 2-ci Yelizavetanın şərəfinə Elizabet adlandıracaqlar. Bu, hələ harasıdı? Qumarbazlar bilirsiz həm də nəyə görə mərc gəlirlər? Keyt Middlton azad olandan sonra ilk rəsmi qəbula nə rəngdə don geyinəcək. Pul qoyanlaın çoxu məşhur xanımın ikinci dəfə ana olandan sonra məhz göy don geyəcəyini güman edir. Dərdə baxın da.\nİngilislərin bu boş və məna etibarilə əhəmiyyətsiz mərcləri, bu mərcə görə yüzlərlə adamın bukmekerə pul qoyması, sonra da adrenalin, həm də qazanc həvəsilə gözü yolda xəbər gözləməsi fonunda bölgənin və məmləkətin gələcəyini düşünüb də mərcdə xəyali 100 avronu udacağını güman edən məmləkət əhlinə rəğbətim xeyli artdı. Nə qədər uzaqgörən və xalq üçün, vətən üçün canı yanan insanlarımız var. İngilis hara, biz hara? Çox da ki tibbdə, təhsildə, inkişafda onlar bizi qabaqlayıb, mərc gəlmək işində bizimkilər daha ağıllı tərpənib. Hələ mənim dediyim yüzlərlə mərcdən biridir. Gizlin mərclər nə qədərdi - Allah bilir..\nAmma o mərc həvəskarlarının hay-küylü söhbətindən bir fakt qalır yadımda. Demə, vaxtilə Bakıda heykəli ucalan, Gəncəni adına "fəda" etdiyimiz Kirov ki vardi, Sergey Kirov - bax, maraqlı faktdı, siz də yadda saxlayın - o Kirovun əsl soyadı Kostikov imiş. 11-ci qanlı ordunu Bakıya yeridən bolşevik "rəhbəri" İran şahı Böyük Kirin adından özünə qondarma soyad düzəldibmiş. Kiri böyük şəxsiyyət kimi qəbul etdiyindən, özünü də mənən şah varisi hesab etdiyindən. Gorun çatlamasın, Kir!\nQulaq gündə bir təzə söz eşitməsə, kar olar.


Çevirmək Uruqvay pesosu Qədər Euro\nBMT-nin valyuta məzənnələri data 08/08/2020 13:31\nUruqvay pesosu Qədər Euro çevirmək. Bu gün Uruqvay pesosu qiyməti Euro valyuta bazarında.\n100 Uruqvay pesosu = 1.99 Euro\nValyuta məzənnəsi gündə orta dəyərə malikdir. Açıq mənbələrdən verilən valyuta mübadiləsi haqqında məlumat. Bütün pul mübadiləsi əməliyyatları banklarda aparılır. Dünəndən bəri Uruqvay pesosu Euro nisbətdə yüksəlir. 1 Uruqvay pesosu üçün indi 0.019851 Euro ödəməlisiniz. Uruqvay pesosu faiz nisbətinin yüzdə biri ilə Uruqvay pesosu məzənnəsi Euro nisbətində artdı.\nValyuta məzənnəsi Uruqvay pesosu Qədər Euro\nBir həftə əvvəl Uruqvay pesosu 0.020118 Euro üçün dəyişdirilə bilər. Üç ay əvvəl Uruqvay pesosu nı 0.021267 Euro almaq olar. Bir il əvvəl Uruqvay pesosu 0.024627 Euro almaq olar. Uruqvay pesosu Euro məzənnəsi qrafikdə görmək üçün əlverişlidir. Həftə ərzində Uruqvay pesosu Euro məzənnəsinin dəyişməsi -1.33% dir. -3.78% - ayda Uruqvay pesosu məzənnəsinin dəyişməsi Euro.\nValyuta məzənnəsi Uruqvay pesosu (UYU) Qədər Euro (EUR) Forex valyuta bazarında yaşamaq\nValyuta çeviricisi Uruqvay pesosu Euro\nUruqvay pesosu (UYU) Qədər Euro (EUR)\n100 Uruqvay pesosu 1.99 Euro\n500 Uruqvay pesosu 9.93 Euro\n1 000 Uruqvay pesosu 19.85 Euro\n2 500 Uruqvay pesosu 49.63 Euro\n5 000 Uruqvay pesosu 99.25 Euro\n10 000 Uruqvay pesosu 198.51 Euro\n25 000 Uruqvay pesosu 496.27 Euro\n50 000 Uruqvay pesosu 992.54 Euro\nBu gün 0.20 Euro əvəz edilə bilər 10 Uruqvay pesosu. Bu gün 25 Uruqvay pesosu mübadilə edilə bilər 0.50 Euro. Valyuta çeviricisi bu gün üçün 0.99 Euro verir 50 Uruqvay pesosu. Valyuta çeviricisi bu gün üçün 1.99 Euro verir 100 Uruqvay pesosu. Bu gün 250 Uruqvay pesosu satıla bilər 4.96 Euro. 500 Uruqvay pesosu nı 9.93 Euro üçün mübadilə edə bilərsiniz. .\nUruqvay pesosu Qədər Euro bu gün 08 Avqust 2020\n08.08.2020 0.019789 -8.3 * 10-5 ↓\n07.08.2020 0.019872 -2.8 * 10-5 ↓\n05.08.2020 0.020024 2.06 * 10-5 ↑\n1 Uruqvay pesosu dan Euro indi 8 Avqust 2020 - 0.019789 Euro. 7 Avqust 2020, 1 Uruqvay pesosu = 0.019872 Euro. Uruqvay pesosu Euro -ə 6 Avqust 2020 - 0.0199 Euro. Son bir ay üçün ən çox UYU / EUR məzənnəsi 05.08.2020 idi. 3 Avqust 2020, 1 Uruqvay pesosu 0.020003 Euro.\nUruqvay pesosu Qədər Euro məzənnə tarixi\nUruqvay pesosu və Euro valyuta simvolları və ölkələr


Xalq sairinin Turkiyede yubileyi kecirilecek - Olkem.az Xeber\nXalq sairinin Turkiyede yubileyi kecirilecek\nGönderen: Olkem.az\t 08/05/2016 08/05/2016 Xalq sairinin Turkiyede yubileyi kecirilecek için bir yorum bırakın\n14:55 – xeber – Axar.az İstanbul metropol bələdiyyəsinin koordinatoru, tanınmış şair-yazar-tədqiqatçı Özcan Ünlünün Lent.az-a müsahibəsini təqdim edir:\n– İstanbul metropol bələdiyyəsi deyəndə insanın gözünün qabağına bir şəhərin yox, bir dövlətin ən yüksək idarəçilik qurumu gəlir. Bələdiyyənizin mədəniyyət və sənət işlərinə verdiyi önəmi bildiyimə görə,söhbətə oradan başlamağın daha məntiqli olacağını düşünürəm…\n– Dediyiniz kimi, İstanbul bələdiyyəsi dövlət qədər böyüklüyü, 30 ölkənin əhalisindən çox əhalisi olan bir metropolu idarə edən qurumdur. Şəhərimizin 8 min illik tarixi var. Yerin altındakı və üstündəki tarixi abidələriylə yer kürəsində əmsalına az rast gəlinən bir şəhərdən bəhs edirik. Prezidentimiz Rəcəb Tayyib Ərdoğanın İstanbul bələdiyyə başqanı olduğu dönəmdə burada mədəni inkişaf həmləsi edilmişdi. O həmlənin mayası tutmuş və meyvələri alınmışdı. Mən buradakı fəaliyyətimlə mədəniyyət idarəsinin rəisinə dəstək verirəm, idarə rəisimiz mənim də jurnalistika işinə yanında başladığım ağabəyim Əbdürrəhman Şəndir. Ondan əlavə, mən İstanbul bələdiyyəsində sosial media koordinatoruyam, bələdiyyəsinin sosial media fəaliyyətini mən yönləndirirəm. İstanbul bələdiyyəsinin mədəniyyət sahəsindəki həmləsinə hamımız öz fikir və layihələrimizlə dəstək veririk. Mən də Mövlananın məşhur “pərgər” metodundan yola çıxaraq, əvvəlcə bu torpaqlar, sonra coğrafiyamız, daha da önəmlisi qədim torpaqlarımızla- Türk dünyası, Balkanlarla yaxndan maraqlanıram. Oralardakı dəyərli şəxsləri və əsərləri Türkiyəyə tanıtmaq üçün əlimdən gələn hər şeyi etməyə çalışıram. Əlimdəki aynanı torpaqla vətəndaşlarımızın arasına qoyub, onları üzbəüz gətirməyi özümə borc bilirəm.\n– Son vaxtlarda mərhum Əhməd Kabaklı, Arif Nihat Asya kimi ədəbiyyat adamlarının həyat və fəaliyyətinə dair önəmli tədbirlər keçirdiniz. Layihələri necə hazırlayıb necə həyata keçirirsiniz? Bu sahədəki təcrübənizi bizimlə də bölüşməyinizi xahiş edirəm.\n– Mən siyasi konyukturaya uyğun heç bir layihəni hazırlamıram və o layihələrdə iştirak etmirəm. Mənim üçün əsas iş-bu torpaqlarda və Türk dünyasında dəyərlər yaratmış, öndə gedən ustaları xatırlatmaqdır, bunu özüm üçün əsas vəzifə bilirəm. Əlbəttə, insanlar yaşayarkən haqq etdikləri dəyəri görməlidirlər. Təəssüf ki, biz insanlara yaşayarkən haqq etdikləri dəyəri verə bilmirik. Mənim prinsipimə görə, qiymətli insanlara həyatda ikən layiq olduqları dəyərləri hiss etdirməliyik. Öləndən sonra isə onların tamamilə unudulmasına əngəl olmalıyıq. Məsələn, Əhməd Kabaklı 15 il əvvəl vəfat edib, Türkiyə və Türk dünyası üçün soyuq savaş dönəmində təkbaşına ordu kimi mübarizə aparmış bir adamdır. Qurduğu Türk Ədəbiyyatı Vəqfi hamımız üçün çox önəmli bir yer olsa da, ədəbiyyatçılardan başqa onu indi tanıyan çox az insan var. Vəfatının 15-ci ilində Əhməd Kabaklını dünyaya yenidən tanıtdırmağı təklif etdik. Mədəniyyət idarəmizin rəisi layihəmizi o dəqiqə təsdiq etdi və biz Əhməd Kabaklı ilə bağlı 2 tədbir keçirdik. Bu insanlar ən çətin dönəmlərdə Türkiyə və Türk dünyası üçün öz sözlərini deməkdən qorxmayıblar. Həbs ediliblər, onlara cəza verilib, ancaq öz idealları yolunda heç nədən çəkinməyiblər. Biz bu gün onların sayəsində rahat şəkildə yaza bilirik, ona görə daima onlara olan vəfa borcumuzu ödəməli və daşın üstünə yeni daşlar qoymalıyıq. Mərhum professor Turan Yazqanın vəfatının 3-cü ilində İstanbul bələdiyyəsi böyük tədbir keçirdi. O mərasimdə Ak Partidən, CHP-dən, MHP-dən təmsilçilər vardı. Arif Nihat Asya ilə bağlı keçirdiyimiz tədbir də həmçinin. Bunlar Türkiyə və Türk dünyası üçün bayraqlaşmış insanlardır. Yaxın günlərdə İstanbul metropol bələdiyyəsi Azərbaycanlı şair Sabir Rüstəmxanlının 70 illiyini qeyd edəcək, Rüstəmxanlının şeirlər kitabı bələdiyyəmizin mədəniyyət idarəsi tərəfindən çap ediləcək.\n– Sovet vaxtında dövlət kitab nəşrinə dotasiya verirdi, şeir-nəsr kitabları 50-10 min tirajlarla çıxırdı. İndi isə Türk dünyasında çıxan kitabların ortalama tirajı 500 ədədi keçmir. İstanbul bələdiyyəsinin çıxardığı şeir kitablarının ortalama tirajı isə 10 mindir ki, bu da Türk dünyasına başqa bir örnəkdir. Bələdiyyələrin ədəbiyyata və sənətə verdiyi dəstəklə bağlı təcrübələrinizi Türk dünyasıyla hansı formalarda paylaşa bilərsiniz?\n– Bu, çox gözəl sualdır. ”Türk ocaqları”nın 100-cü ilində “Türk ocaqları” İstanbul şöbəsinin başqanı Cəzmi Bayram ağabəyimizin başçılığı altında Azərbaycana getmiş, orada bir neçə gün toplantılar keçirmişdik. Danışanda hamımız çox gözəl danışırıq, ancaq danışdığımız şeylərin hamısı elə oradaca qaldı. Uzun-uzadı danışandan sonra heç kim bir-birini nə axtarır nə də soruşur. Qabaqlar Türkiyədə də belə idi. Ancaq bu cür olmamalıdır, biz ədəbiyyatdan-mədəniyyətdən-sənətdən bəhs edirik. Bütün bunlar olmadan bir millət, bir cəmiyyət necə formalaşa bilər? Bunları bir cəmiyyətin əlindən alsanız, o toplumun nə dəyəri olar? İstənilən bələdiyyə nə qədər gözəl bina tiksə də onun içində mədəniyyət ünsürləri yoxdursa, binanın heç bir dəyəri yoxdur. Kapitalizm bizə tələ qurur: biz qəbristanlıqlarımızı şəhərin mərkəzindən çıxarıb şəhərin kənarına aparırıq. İndi biz kimsə öləndə məzarlıqları axtarmağa başlayırıq. Mədəniyyətə dair fəaliyyətlər də bu cür oldu. Azərbaycan dinamik mədəniyyətə sahib ölkədir, köhnə və orta nəsildə sovet dönəmindən də qalma bir sənət-mədəniyyət ənənəsi var. Gənc nəslin isə ənənəvi mədəniyyətlə əlaqəsi itib, İstanbulun mərkəzi küçələrindəki gənclik nədirsə, Bakıda, Astanada da odur. Ona görə də Türkiyədəki “Mədəniyyətə dəyər verən bələdiyyəçilik” modelini Türk dünyasında yaymağımız lazımdır. Bunun üçün çox böyük pula da ehtiyac yoxdur. Buradakı idarə rəisimizi oralara dəvət etməyimiz, oradakıların buraya gəlməsi lazımdır. Təkrar köklərimizə dönməyimiz üçün bələdiyyələrin aktiv əməkdaşlığına böyük ehtiyac var. Bu baxımdan mən TÜRKSOY-un fəaliyyətini də qənaətbəxş saymıram. Məsələn, Bəxtiyar Vahabzadə ilə bağlı tədbirin birini İstanbulda, o birini Bakıda ortaq şəkildə keçirə bilərik. Biz buna həmişə hazırıq.\n– Türk dilinin önəmli söz ustalarından biri olduğunuzu bilirik. Növbə öz əsərlərinizə gəldi…\n– Hərbi litseydə oxudum, sonra musiqi təhsili aldım, ancaq heç birinə davam edə bilmədim. Çünki mənim könlüm daima ədəbiyyatda olub. Litseydə ikən gecə şeir yazanda müəllimim gördü, dəftərimi əlimdən aldı. Hərbi litsey olduğuna görə, məktəbdən qovulmalıydım. Ertəsi gün müəllim məni çağırıb dedi ki, şeirlər gözəl imiş. O gecə yata bilmədim, çünki atama xəbər getsəydi, çox üzüləcəkdi. Müəllimim dedi ki, bu işlər bu cür olmaz, dərgilərə şeir göndərirsənmi? Kənd uşağıyıq, dərgini hardan bilirik? Şənbə günü müəllimim icazəylə məni “Varlık” dərgisinə apardı, ilk şeirim də orada çıxdı. Çox önəmli ədəbiyyat dərgisi olan “Mavera”da şeirlərim-hekayələrim çıxmağa başlayandan sonra mən özümü bir daha ayrılmamaq şərtiylə ədəbiyyat mühitinin içərisində gördüm. 1991-ci ildə ilk şeir kitabım çap edildi. Bu günə qədər 7 şeir kitabım, 2 romanım, bir neçə araşdırma kitabım çıxıb. Kamal Tahir, Nəcib Fazil Qısakürəklə bağlı kitablar yazdım. Təxminən 20 kitabın müəllifiyəm. Ədəbiyyatı, şeiri, musiqini mənim həyatımdan çıxarsanız, heç nə qalmaz. Bu işlərdən heç bir maddi qarşılıq gözləmirəm. Jurnalistlik həyatımda da ədəbiyyat-sənət-mədəniyyətlə bağlı yazılar yazdım, daha sonra şöbə müdiri, redaktor oldum. Azərbaycanda və digər Türk dillərində kitablarımın çıxmasını istərdim, bu, mənim üçün dəyəri heç nə ilə ölçülə bilməyəcək sevinc olacaq. Əziz Qarabağ torpaqlarının işğal altında olması mənim içimdə bir yaradır. Biz Türk dünyasını dolaşmalı, təsirli toplantılar keçirməliyik. Niyə İstanbulda Azərbaycan şeir antologiyasını çap etməyək? Niyə Bakıda, Astanada, Kazanda, Bişkekdə Türk ədəbiyyatının yaxşı örnəklərini oxuculara təqdim etməyək? Biz ziyalılar yaşadığımız zəmanəyə cavabdehik. Yazarlarımız, şairlərimiz, musiqiçilərimiz “Biz qardaşıq!”- deyə hayqırmalıdırlar.\nHitleri kim oldurub: ABŞ, yoxsa SSRİ?


12-10-2010 / 07:25\nAzərbaycan Mətbuat Şurası “Parlament seçkisinin işıqlandırılmasında KİV-lərin rolu: media monitorinqi başlıca amil kimi” mövzusunda layihənin icrasına başlayıb. Mətbuat Şurasından verilən məlumata görə, Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun maliyyə yardımı ilə reallaşdırılan layihə oktyabrın 11-dən noyabrın 11-dən davam edəcək.\nLayihə çərçivəsində həmçinin seçki günü Mətbuat Şurasında "qaynar xətt"in yaradılması nəzərdə tutulur. Jurnalistlər bu rejimdə işləyən telefon nömrələrinə zəng edərək seçkini işıqlandırarkən üzləşdikləri çətinliklər barədə məlumat vermək imkanı əldə edəcəklər. Qeyd edək ki, layihənin yekunları ilə bağlı kitabçanın buraxılması da nəzərdə tutulur.\nMətbuat Şurası treninqlərə başlayıb


Şənbə və bazar Mətbəx Festivalı keçiriləcək Marja.az - Azərbaycanın iqtisadi xəbərlər saytı\nŞənbə və bazar Mətbəx Festivalı keçiriləcək\nİyulun 27-28-də Quba şəhərində keçiriləcək Regional Mətbəx Festivalına hazırlıq işləri yekunlaşır.\nHazırda festivalın təşkil olunacağı Quba şəhərinin Nizami parkında son tərtbat işləri görülür. Artıq mətbəx nümunələrinin təqdim olunacağı köşklər qurulub, məlumatlandırma və tanıtım lövhələri asılıb.\nMədəniyyət Nazirliyi, Dövlət Turizm Agentliyi və Quba Rayon İcra Hakimiyyətinin dəstəyi ilə keçirilən festivalın hazırlıq işləri iyulun 26-da başa çatdırılacaq.\nİki günlük festivala təşkilatçılığı Xaçmaz Regional Mədəniyyət İdarəsi və Quba Destinasiya Menecmenti Təşkilatı, tərəfdaşlığı isə Azərbaycan Respublikasının Kiçik və Orta Biznesin İnkişafı Agentliyi edir.\nFestivalda yerli və regional icma nümayəndələrinin, yerli istehsalçıların və turizm sahəsinin peşəkarlarının məhsulları nümayiş olunacaq.\nBundan əlavə, qastronomik, mədəni, tarixi və əyləncəli proqramların keçiriləcəyi “Əsas səhnə” zonası fəaliyyət göstərəcək, uşaqlar üçün isə “Əyləncə parkı” zonası qurulacaq.\nFestivalın son günündə “Şahdağ Quba” hotelində məşhur aşpazlar tərəfindən regional qida sənayesinin aşpaz və mütəxəssisləri üçün master-klasslar keçiriləcək.\n24 İyul 2019 , 14:17


London Heathrow hava limanında necə əlaqə qurmaq olar, terminal 5 | blaggbodyshopinc.com\nLondon Heathrow hava limanında necə əlaqə qurmaq olar, terminal 5\nLondon-Heathrow Beynəlxalq Hava Limanındakı (LHR) Terminal 5-də hər üç sərnişindən biri əlaqələndirici bir sərnişin olduğunu bilirdinizmi? LHR Terminal 5, British Airways-in (BA) evidir. Bir çox insan LHR-də bağlanmaqdan qorxsa da, bu addımları izləsəniz, tez və asan bir təcrübədir.\nUçuşlarınızı sifariş edərkən LHR-də bir əlaqə müddətini ən azı 3 saat təyin edin. LHR çox böyük hava limanıdır və bəzən bir nöqtədən digərinə keçmək üçün kifayət qədər vaxt lazımdır. Hər şeyə hazır olun və ən azı 3 saatlıq bir plan qurmağı planlaşdırın.\nBaqajı geri almağa çalışmayın. Əsl şəhərinizdə qeydiyyatdan keçdiyiniz zaman çantalarınız son təyinat yerinizə qədər yoxlanılacaq. LHR-də bağlanan sərnişinlər çantalarını tələb etmirlər. Məşhur inancın əksinə, LHR-dir deyil yoxlanılan çantalarla dəhşətli. Çantalarınızın bir uçuşdan digərinə LHR-də və son təyinat nöqtənizdə olma ehtimalı əladır.\nBağlantı oturacaq keçidlərinizdə saxlayın. Birləşdirmə taxt talonlarınız doğma şəhərinizdə veriləcəkdir. Onları itirməyin.\nLHR-də izah edildikdə, "Uçuş əlaqələri" işarələnmiş bənövşəyi işarələrə əməl edin. Yoxlanılan çantalarınız boşaldılacaq və əlaqələndirici uçuşa köçürüləcəkdir.\nBəzən, uçuş əlaqələri sahəsinə çox uzun bir gediş ola bilər. Uçuşun gəldiyi yerdən asılı olaraq, qatarla minmək lazım ola bilər.\nUçuş Bağlantılarına çatdıqdan sonra qarşınızdakı bir sıra masaların hava limanının agentləri tərəfindən idarə olunduğunu görəcəksiniz. Bir agent tərəfindən irəli çağırılıncaya qədər gözləyin. Masanın arxasındakı agentə bağlama internat icazənizi təqdim edin. Skanerdən keçiriləcək və agent onu birləşdirən uçuşunuza, eləcə də digər məlumatlara hazırlamaq üçün kifayət qədər vaxtınızın olduğunu yoxlayacaq.\nBu yoxlama başa çatdıqdan sonra, oturma pasportu sizə qaytarılacaqdır. Təhlükəsizlik yoxlamasına yuxarıdan davam edin. Agentlərin göstərişlərini izləyin və davam edin. Buradakı proses hər hansı digər ABŞ Hava limanında olduğu kimi.\nTəhlükəsizliyi təmizlədikdən sonra aşağı səviyyədən bir darvaza sahəsinə keçin. Birləşdirən uçuşunuz üçün monitorları yoxlayın. Uçuşunuzun hələ bir qapı təyin olunmadığını görəcəksiniz. Qapı tapşırığını gözləyərkən oturma yerləri və görüləsi işlər çoxdur.\nUçuşun yola düşməsindən təxminən 50 dəqiqə əvvəl, gediş lövhələrində bir qapı təyinatı yerləşdiriləcəkdir. Gediş qapınıza çatmaq üçün aşağıdakı addımları izləyin.\nUçuşunuz bir qapıdan gedirsə - sadəcə uçuşunuzun qapısına işarələri izləyin. Qapınız A10 olarsa, eskalatoru və ya liftini hava limanının birinci mərtəbəsinə bir pillə aşağı çəkin. Hava limanına avtobusla gətiriləcəksiniz.\nUçuşunuz B qapıdan gedirsə - eskalatoru və ya lifti qatarın yanına aparın. Bu qatarı B qapılarına minəcəksiniz.\nDarvinizə oturun və oturma təlimatını gözləyin. Böyük bir uçuş edin!\nƏgər BA terminalına 5 gəlirəmsə və 2 terminalda Luf-a qoşulsam, ora çatmağın ən yaxşı yolu nədir?\nHeathrow Express qatarları Terminal 5 stansiyası ilə Heathrow Mərkəzi stansiyası (Terminal 2 və 3) arasında səyahət üçün pulsuzdur. Hər 15 dəqiqədən bir qatar var.\nTerminal 5-də başqa bir uçuşa qoşulmaq istəyirəm, ancaq ayrı bir sifarişdədir. Mən immiqrasiyanı təmizləməli, çıxıb geri qayıtmalıyam?\nBəli. Digər ölkələrdən gələn bütün gələnlər bağlantı uçuşları etmədən əvvəl gömrükdən keçməlidirlər.\nMən həm Terminaldan gəlirəm, həm də 5 nömrəli yerdən gedirəm. Hələ 3 saata ehtiyacım var?\nXeyr. Təhlükəsiz olmaq üçün özünüzə əlavə bir saat verin; oraya çatmaq üçün ən azı yarım saat çəkəcəkdir.\n4 saat gözləmə vaxtım var. Tualet otaqlarını və şəraiti istifadə edə bilərəmmi?\nTamamilə. Yalnız gəzməkdən əvvəl terminalınızın yeri ilə tanış olduğunuzdan əmin olun.\nHeç bir şey ödəmədən 5-ci terminaldan 2-ci terminala necə gedim?\nPulsuz avtobus xidməti var. Gəldiyiniz zaman "Uçuş əlaqələri, bütün terminallar" işarələrini izləyin.\nTerminal 5-dən Terminal 4-dən bir uçuşa necə qoşula bilərəm?\nHeathrow Express tərəfindən təklif olunan terminallar arasında pulsuz əlaqə var. Bu terminalda aydın şəkildə qeyd olunur; lakin, yəqin ki, onlara çatmaq üçün pasport nəzarətindən keçməlisiniz. Gələnlərə gəldikdən sonra Heathrow Express'in işarələrini izləyin və terminalları birləşdirən hər hansı bir qatara min.\nBirləşdirici uçuşa gələndə mən 4 saatdan çox qalmalıyam. Təhlükəsizlikdən sonra harada və hansı qapını gözləməliyəm?\nTerminal 5A qapılarında növbəti qapınız çağırılana qədər gözləyin. Orada təklif etdikləri şəraiti (BA salonları, restoranları, dükanları) zövq alın.\nGiriş pasportum olub, onlayn olaraq yoxlanılıb baqajım yoxdursa yoxlamaq lazımdır?\nLondonun Heathrow hava limanında uçuşları bağlayarkən kifayət qədər vaxtım olacağımı necə bilirəm?\nTerminal 5 müddətində yerləşən bir çox mağaza və restoranlardan zövq almağı unutmayın.\nFotoqrafiya, ümumiyyətlə LHR Terminal 5 təhlükəsizlik işçiləri tərəfindən qəzəblənmişdir.\nEtmək deyil qapınız təyin olunana qədər qatarı B qapılarına aparın. Əgər A qapılarını qatarla tərk edib qatarı geri alsan, yenidən A qapılarına oxumaq üçün Uçuş Bağlantılarından keçməlisən.\nHeathrowdan Londona necə getmək olar


Bakıda həbs olunan keçmiş səfir özünə yeni vəkil tutdu – XəbərAl.Az\nSabiq baş prokuror, Azərbaycanın Serbiya, Monteneqro, Bosniya və Herseqovinadakı keçmiş fövqəladə və səlahiyyətli səfiri Eldar Həsənov özünə yeni vəkil tutub.\nXəbərAl.az xəbər verir ki, E.Həsənovun bundan sonra hüquqlarını vəkil Abbas Atakişiyev müdafiə edəcək.\nNəzərinizə çatdıraq ki, sabiq səfirin vəkili Adil İsmayılov bir müddət öncə koronavirusdan dünyasını dəyişmişdi.\nQeyd edək ki, Eldar Həsənov Cinayət Məcəlləsinin vəzifə səlahiyyətlərində sui-istifadə etmə və büdcə vəsaitlərindən təyinatı üzrə istifadə etməmə maddələri ilə ittiham olunur.\nO, Bakıda həbs olunmuşdu.\nAzərbaycan Ordusu Ermənistanla sərhəddə Gorus-Qafan yoluna nəzarət edir — VİDEO/FOTO\nGorus-Qafan yolunda əraziyə nəzarət edən Azərbaycan əsgərlərinin videogörüntüsü yayılıb. XəbərAl.az xəbər verir ki, videonu Çiçəklənən Ermənistan partiyasından deputat Naira Zohrabyan sosial şəbəkədə paylaşıb. Qeyd olunub ki, video Gorusdan Bərgüşad çayına qədər təxminən dörd kilometrlik məsafədə çəkilib. “Google” xəritəsinə görə həmin yolun Azərbaycan ərazisinə daxil olduğu qeyd edilib.\nXəstəxana 63 yaşlı kimsəsiz qocanı küçəyə atıb? – VİDEO\nBu gün səhər saatlarında Yeni Suraxanı dairəsi yaxınlığında sakinlər 63 yaşlı Mikayıl Həbibovu köməksiz vəziyyətdə tapıblar. M.Həbibov iddia edir ki, dünən axşam saatlarında vətəndaşlar onu Qanlı Göl ərazisində arabada çətin hərəkət edən vəziyyətdə görüb, Təcili Tibbi Yardım Xidmətinə zəng ediblər. Tibb işçiləri onu ərazidən götürüb və 12 sayılı Suraxanı rayon xəstəxanasına yerləşdiriblər. Daha sonra xəstəxanadan […]


YAP Xətai rayon təşkilatı imzatoplama kampaniyasını yüksək fəallıq şəratində həyata keçirir\n05 Noyabr 2019 16:00\nÖlkəmiz növbəti bələdiyyə seçkiləri ərəfəsindədir. Hər bir mərhələdə hazırlıq prosesinin lazımi səviyyədə həyata keçirilməsinin son nəticəyə müsbət təsiri inkaredilməzdir. Namizədlərin irəli sürülməsi və imzatoplaması mərhələsini rayon və şəhər təşkilatlarının birgə səfərbərliyi fonunda həyata keçirən Yeni Azərbaycan Partiyasının bir məqsədi var: Seçkilərdə uğur qazanmaq, uğur tarixinə yeni bir səhifə əlavə etmək.\nYAP Xətai rayon təşkilatı həmişə olduğu kimi, növbəti bələdiyyə seçkilərinə hazırlıq prosesində də fəallığı ilə diqqət çəkir. YAP Xətai rayon təşkilatından bildirilib ki, özündə 4 seçki dairəsini, 135 ərazi ilk partiya təşkilatını, eyni zamanda, 16371 üzvü birləşdirən YAP Xətai rayon təşkilatı daim fəal olmuş, yüksək nəticələrlə prosesi başa çatdırmışdır. Bunu qarşıdan gələn bələdiyyə seçkilərinin imzatoplama kampaniyası dövründə göstərilən yüksək fəallıq və hazırlıq prosesi də təsdiqləyir.\nQeyd olunub ki, seçicilərin rayon üzrə ümumi sayı 160 mindən artıqdır. 19 nəfər Xətai bələdiyyəsinin, 13 nəfər isə kənd Əhmədli bəldiyyəsinin üzvü seçiləcək. Ümumilikdə 32 yerin hər birinə partiyanın namizədləri irəli sürülüb. Xətai bələdiyyəsi üzrə hər namizəd 150, Əhmədli bələdiyyəsi üzrə isə hər namizəd 50 imza toplayacaq. İmza vərəqələri Seçki Məcəlləsinin və qanunvericiliyin tələblərinə uyğun olaraq doldurulur.\nİmzatoplama kampaniyası uğurla davam edir.


DSX rəisi helikopter qəzasında həlak olan hərbçilərin məzarlarını ziyarət edib - 02.12.2021, Sputnik Azərbaycan\nHər iki hərbi qulluqçu ailələrinin arzusu ilə müvafiq olaraq, Bakı şəhərinin Zirə və Əmircan qəsəbələrində dəfn ediliblər. 02.12.2021, Sputnik Azərbaycan\nBAKI, 2 dekabr — Sputnik. Bu gün Dövlət Sərhəd Xidmətinin (DSX) rəisi general-polkovnik Elçin Quliyev və qurumun digər vəzifəli şəxsləri DSX-nin hərbi helikopterinin qəzaya uğraması nəticəsində həlak olan hərbi qulluqçular - polkovnik Füzuli Cavadovun və kapitan Xəyyam Əliyevin məzarlarını ziyarət edib, onların əziz xatirələrini ehtiramla yad edərək məzarları üzərinə gül dəstələri qoyublar.Bu barədə Sputnik Azərbaycan-a DSX-nin Mətbuat Mərkəzindən məlumat verilib.Bildirilib ki, hər iki hərbi qulluqçu ailələrinin arzusu ilə müvafiq olaraq, Bakı şəhərinin Zirə və Əmircan qəsəbələrində dəfn ediliblər.Hərbi qulluqçuların ailələrinə baş çəkilib və başsağlığı verilib.\nbakı, şəhid, rəis, ziyarət, məzar, dsx\n© Photo : State Border Service of Azerbaijan Republic Elçin Quliyev həlak olan hərbi qulluqçuların məzarlarını ziyarət edib\nHər iki hərbi qulluqçu ailələrinin arzusu ilə müvafiq olaraq, Bakı şəhərinin Zirə və Əmircan qəsəbələrində dəfn ediliblər.\nBAKI, 2 dekabr — Sputnik. Bu gün Dövlət Sərhəd Xidmətinin (DSX) rəisi general-polkovnik Elçin Quliyev və qurumun digər vəzifəli şəxsləri DSX-nin hərbi helikopterinin qəzaya uğraması nəticəsində həlak olan hərbi qulluqçular - polkovnik Füzuli Cavadovun və kapitan Xəyyam Əliyevin məzarlarını ziyarət edib, onların əziz xatirələrini ehtiramla yad edərək məzarları üzərinə gül dəstələri qoyublar.\nElçin Quliyev həlak olan hərbi qulluqçuların məzarlarını ziyarət edib\nHərbi qulluqçuların ailələrinə baş çəkilib və başsağlığı verilib.


Avro-2020 üçün simulyator proqramı - Olimpiya Idman NövləriOlimpiya Idman Növləri\nAvro-2020 üçün simulyator proqramı\n4 oktyabr 2019 / 20:35 Baxış sayı: 95\nUEFA 2018/19 millətlər liqasında çıxışları sayəsində hansı komandaların qitə çempionatının təsnifat mərhələsinin pley-off oyunlarına vəsiqə qazana biləcəyini başa düşməkdə azarkeşlərə kömək məqsədilə simulyator proqramı hazırlayıb. Allsport.az saytı xəbər verir ki, noyabrın 20-də Avro-2020-nin final mərhələsinə vəsiqə qazanacaq 24 komandadan 20-sinin adı məlum olacaq.\nTəsnifat mərhələsinin 10 qrupunda ilk iki yeri tutan komanda gələn yay keçiriləcək final mərhələsinə adlayacaq. Digər dörd komanda isə 2020-ci ilin mart ayında Avropa çempionatının təsnifat mərhələsinin pley-off oyunları ilə müəyyənləşəcək.\nKomandaların pley-off oynamaq hüququnu necə qazanacaqlarını başa düşməkdə azarkeşlərə və mediaya kömək məqsədilə, UEFA istifadəçilərin qurduğu ssenarilər əsasında pley-off oyunlarına hansı komandaların vəsiqə qazanacağını göstərən simulyator proqramı hazırlamışdır.


Sabah ölkə ərazisində yağışlı hava olacaq - AZƏRTAC – Azərbaycan Dövlət İnformasiya Agentliyi\nEkologiya və Təbii Sərvətlər Nazirliyinin Milli Hidrometeorologiya Departamentindən AZƏRTAC-a verilən məlumata görə, Bakıda və Abşeron yarımadasında arabir yağış yağacağı gözlənilir. Havanın dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Lakin gecə və səhər bəzi yerlərdə zəif duman və çiskin olacaq, mülayim şimal-qərb küləyi əsəcək. Havanın temperaturu gecə 4-6° isti, gündüz 9-12° isti olacaq.\nAZERTAG.AZ :Sabah ölkə ərazisində yağışlı hava olacaq


Qubadlının Çaytumas məktəb-liseyində yeni dərs ilinin ilk zəngi səslənib - AZƏRTAC – Azərbaycan Dövlət İnformasiya Agentliyi\nSentyabrın 16-da Qubadlı rayon Çaytumas məktəb-liseyində tədbir keçirilib.\nAZƏRTAC xəbər verir ki, tədbirdə əvvəlcə Azərbaycan Respublikasının Dövlət himni səsləndirilib.\nRayon icra hakimiyyətinin başçısı Malik İsaqov tədbirdə çıxış edərək, ümummilli lider Heydər Əliyevin hakimiyyətdə olduğu illərdə ölkə təhsilinin inkişafına diqqət və qayğı ilə yanaşdığını bildirib, müəllim əməyinə böyük önəm verdiyini vurğulayıb. “Bu siyasət bu gün də davam etdirilir. Prezident İlham Əliyev təhsil sahəsinə qayğı ilə yanaşır”, - deyən M.İsaqov qeyd edib ki, məktəb binalarının tikintisi və təmiri, təhsil ocaqlarının inventarla təchizatı, müəllimlərin əməkhaqlarının və tələbələrin təqaüdlərinin artırılması, bir sözlə müasir təhsil infrastrukturunun yaradılması dövlətimizin bu sahəyə göstərdiyi diqqətin bariz nümunəsidir.\nQubadlı rayon məktəblərinin uğurlarından bəhs edən M.İsaqov deyib: “Rayon üzrə 32 ümumtəhsil məktəbi fəaliyyət göstərir. Onlardan 18-i yeni tikilib, 14-ü əsaslı təmir olunub. Eyni zamanda, 2018-2019-cu tədris ilində Abşeron rayonu St.Sumqayıt ərazisində yerləşən Qubadlı rayon Hal, Dəmirçilər kənd tam orta və şəhər 4 saylı tam orta məktəbləri yeni binalarda fəaliyyətə başlayıb. 2019-2020-ci tədris ilində isə Sumqayıt şəhər 12-ci mikrorayon ərazisində məcburi köçkünlər üçün tikilmiş yeni şəhərcikdə Kavdadıq və Əliquluuşağı kənd tam orta məktəbləri üçün yeni bina tikilərək şagird və müəllim kollektivinin istifadəsinə verilir. Bu il rayonumuzun Çaytumas kənd məktəb-liseyi və Xocahan kənd tam orta məktəbləri qəbul imtahanlarında 100 faiz nəticə göstərib. Belə ki, Çaytumas məktəb-liseyində məktəbi bitirən 34 məzunun, Xocahan tam orta məktəbində isə ali məktəblərə sənəd verən 16 məzunun hamısı tələbə adını qazanıb. Cari ildə 442 məzundan 386 nəfəri sənəd verib və onlardan 297 nəfəri ali məktəblərə qəbul olub. Qəbul imtahanlarında iştirak edən 42 məzun 500-600 arası, 12 məzun isə 600-700 arası bal toplayıb. Bu il rayonumuz üzrə qəbul faizi 77 faiz təşkil edir. Bütün bunlar Prezident İlham Əliyevin və birinci xanım Mehriban Əliyevanın həyata keçirdikləri uğurlu təhsil siyasətinin nəticəsidir”.\nTədbirdə çıxış edənlər bildiriblər ki, ölkəmizin hər bir yerində müasir standartlara cavab verən ümumtəhsil məktəbləri tikilir. Bu isə öz növbəsində gənc nəslin savadlı və sağlam əqidəli yetişməsinə xidmət edir.\nNatiqlər bu il məktəbə ilk dəfə qədəm qoyan birincilərə uğurlar diləyərək, hər birinin gələcəkdə dövlətimiz və cəmiyyətimiz üçün savadlı və yararlı vətəndaş olaraq yetişmələrini arzulayıblar.\nSonra “İlk zəng”in səslənməsi ilə yeni dərs ili başlanıb.\nAZERTAG.AZ :Qubadlının Çaytumas məktəb-liseyində yeni dərs ilinin ilk zəngi səslənib\nQubada yeni inşa olunan 960 şagird yerlik məktəb binası istifadəyə verilib VİDEO


Boliviya soya fasulyesi, Kolumbiya bazarı və FTA - Mövzular - 2022\nBoliviya soya fasulyesi, Kolumbiya bazarı və FTA\nAmerika Birləşmiş Ştatları ilə sərbəst ticarət müqaviləsinin imzalanmasından bir həftə əvvəl, Kolumbiya hökuməti, CAN (And Millətlər Birliyi) qaydasını dəyişdirmək təklifinə dəstək vermək məqsədi ilə Boliviya Xarici İşlər Nazirliyinə sıx təzyiq göstərirdi. Əqli mülkiyyət haqqında qərar 486.\nBoliviya soya, Kolumbiya bazarı, GMO və TLC\nAmerika Birləşmiş Ştatları ilə sərbəst ticarət müqaviləsinin imzalanmasından bir həftə əvvəl, Kolumbiya hökuməti, CAN (And Millətlər Birliyi) qaydasını dəyişdirmək təklifinə dəstək vermək məqsədi ilə Boliviya Xarici İşlər Nazirliyinə sıx təzyiq göstərirdi. Əqli mülkiyyət haqqında qərar 486. Sözügedən dəyişiklik, xalq sağlamlığını təsir edən ümumi dərman istehsalının qarşısını alacaq. Bu, ABŞ-ın NAFTA danışıqlarında şərtlərindən biri olduğundan, Kolumbiya CAN qaydalarını pozan bir qərar çıxardı və And İcma Ədalət Məhkəməsi bu ölkəyə sanksiya verdi. CAN qaydalarındakı dəyişikliklə Kolumbiya bu sanksiyadan yayınmağı və ABŞ ilə ticarət sərbəstliyinə yol açmağı planlaşdırırdı. Boliviyanın dəstəyi müqabilində Kolumbiya Boliviya soya bazarını qoruyacağını təmin etdi.\nXarici İşlər Nazirliyi, əvvəlki rəhbərliklərdən bəri sərbəst ticarət mövzusuna qatılan fərqli sektorların mövqelərini razılaşdırmaq üçün toplantı çağırdı. Əczaçılıq sənayesinin mövqeyi, yağlı toxum istehsalçılarının təhdidlərinə baxmayaraq belə bir dəyişikliyə icazə verməmək mənasında çox güclü idi və çünki ABŞ səfirliyi ilə görüşdən sonra bu ölkə Boliviya bazarını Kolumbiyada saxladığını açıq şəkildə göstərdi Kolumbiya-ABŞ FTA-nın imzalanmasından sonra mümkün deyildi. Nəticə etibarilə, Bolivya hökuməti modifikasiyaya qarşı çıxdı, lakin Venesuela da buna qarşı çıxdı, yəni 486 saylı Qərarın dəyişdirilməsinin qarşısını almaq üçün məsuliyyət hər iki ölkənin üzərinə qoyuldu.\nBir neçə gün sonra Kolumbiya, Amerika Birləşmiş Ştatlarından Boliviya ixracatından daha çox miqdarda soya fasulyesi almağa borc verdiyi FTA imzaladı.\nBu, Kolumbiya tərəfindən açıq şəkildə xəbərdar edilən soya yetişdiricilərinin (ANAPO-CAINCO) reaksiyasını meydana gətirdi. “Boliviya Hökumətinin təmsil etdiyimiz məhsuldar sektorla əlaqəli passiv və icraçı olmayan münasibət tələb edirik. İxracatımız üçün imtiyazlı And bazarlarının müdafiəsini istəyirik ”dedi ANAPO prezidenti Carlos Rojas. Hökümət onun istəyi ilə əməkdaşlıq etməsə və bu sektoru çökdürsə "birlikdə yıxılacaqlarını" da söylədi.\nXarici İşlər Nazirliyinə və Beynəlxalq İqtisadi Münasibətlər Nazirliyinə hücum etmək fürsətindən istifadə edərək vəzifədən getməli olduqdan qısa müddət sonra FTA-nın keçmiş danışıqçısı Julio Alvarado tərəfindən istefasını təqdim etmək üçün bu an istifadə edildi. . Julio Alvarado, transgen soya fasulyesinin təsdiqindən məsul olanlardan biridir, çünki ofisi Xarici İşlər Nazirliyinin Biyogüvenlik Komitəsindəki nümayəndəliyi kimi fəaliyyət göstərdiyindən, Təsdiq Rəyini imzalamışdır. Əlavə olaraq Julio Alvarado, ABŞ-ın hər soya istehsalçısına ton üçün 30 ABŞ dolları məbləğində bir subsidiya verdiyini unutaraq, ABŞ soyunu ucuzlaşdıran şeyin transgen soya olduğunu açıqlayır. ABŞ Hökümətinin kənd təsərrüfatında artığına verdiyi subsidiyaların və istehsal üçün böyük daxili yardımların, beynəlxalq bazarda məhsulların qiymətində çox böyük bir təhrif meydana gəlməsinə kömək edir və bu səbəbdən rəqabət təşkil edir, ədalətsiz, ədalətsiz və haqsız.\nTransgenik soya 2005-ci ildə təsdiqlənməsəydi, Boliviya Uribe-dən soyasının şərti xüsusiyyətini tələb edə bilər və bu da onu bölgədə misilsiz bir məhsul halına gətirərdi. Hər halda, Rolando Zabalaya görə, ANAPO-dan 2005-ci ildə Boliviya soya istehsalının ümumi həcminin 1.607.795 tonu şərti idi, transgen soya fasulyesi isə 381.100 tona çatacaq ki, bu da Boliviya soya fasulyesinin böyümə meylləri xaricindədir. Xatırladaq ki, ANAPO rəhbərləri ümumiyyətlə transgen soya lobya rəqəmlərini şişirdərək prosesi geri dönməz kimi göstərirlər, amma Alvaradonun dediyi kimi% 50-yə çatdığını deməyə cəsarət etmirlər.\nPrezident Uribe ölkəyə konkret bir hədəflə gəldi: yeni Xarici Ticarət Siyasətinə hücum etmək, göründüyü kimi hələ inşaat prosesində, lakin yuxarıda qeyd olunan işdə olduğu kimi müşahidə olunmağa başlayan bəzi açıq əlamətlərlə.\nUribe-nin vəzifəsi ölkəni ABŞ-la sərmayə bazarlığı danışıqlarına məcbur etmək üçün bir növ şantaj etmək idi. Onun səfəri açıq bir şəkildə heç bir danışıq aparmaq niyyəti olmayan bir hücum və zəifləmə strategiyasının bir hissəsidir və bunu mətbuat mediasının işi tamamlayır: “Kolumbiya bizi Çinə göndərdi”, Alvarado'nun ittihamları və ABŞ-dan Səfirliyin susması .\nRolando Zabala'nın 2005-ci ilin oktyabrında təqdimatında təqdim etdiyi ANAPO və IBCE məlumatlarına görə Kolumbiya Bolivya soya fasulyesinin deyil, Venesuelanın əsas alıcısıdır. (Www.semillas.org). Onlara görə Boliviya soya ixracatı bunlardı:\nBoliviya Yağlı Toxum Məhsullarının Gedəcəyi Ölkələr 2004\n2004-cü il üçün Bolivya soya ixracatı, idxal da daxil olmaqla 1 828 545 tona çatdı.\nBu məbləği Kolumbiyaya ixrac edilən ümumi məbləğlə% 21-ə vursaq, 383.994 ton rəqəm əldə edilir. Venesuelanın əlavə 200.000 ton alacağını nəzərə alsaq, yerləşdiriləcək 183.334 ton var.\nBurada soruşmaq üçün dayanırıq: Ölkə daxili istehsal üçün bazar tapmaq üçün bu qədər səy göstərsə soya idxalatı necə olur? Kreidler və ortaqlarına görə (ANAPO üçün aparılan araşdırmada: Boliviya soya fasulyesi Amerikanın sərbəst bazarına doğru), RITEX İçəri İnkişaf üçün Müvəqqəti İnternat Rejimi çərçivəsində "soya idxalı artmaqdadır, prima əsasən Braziliya və Paraqvaydan idxal olunur. , daxili işləmə və sonrakı təkrar ixrac üçün. " Kreidlerə görə 2002-ci ildə soya idxalı 290.000 tona, 2004-cü ildə isə 240.000 tona çatdı.\nBu idxal, CAN-ın bir hissəsi olmayan ölkələrə Boliviyanın istifadə etdiyi tarif seçimlərinə, məhz Boliviya vasitəsilə icazə verir. Təxminən 300.000 tondur ki, bu da 2004-cü ildə Kolumbiyaya ixrac edilən məhsula yaxındır.\nNecə olur ki, ANAPO soya istehsalçıları bu barədə heç nə deməyiblər? Hökumətin Boliviya soya fasulyesi və Braziliya və Paraqvay soya bazarları tapmaq üçün səy göstərməsi və bu xarici istehsalın da Boliviyanın tarif üstünlüklərindən faydalanması məntiqlidirmi?\nBu da azmış kimi, bu idxalatı həyata keçirən şirkət, Boliviya-Braziliya sərhədində, Puerto Guijarroda qurulan Grupo de Inversiones Osorno de Kolumbiya şirkətidir GRAVETAL BOLIVIA S.A. Şirkətə görə (www.gravetal.com.bo) “GRAVETAL BOLIVIA S.A. And bazarına yönəldilmişdir və bu bazara yönəldilən bütün Boliviya ixracatında çox əhəmiyyətli bir paya sahibdir. GRAVETAL BOLIVIA S.A. Boliviya xam soya yağı ixracatının sırasıyla% 47 və soya ununun% 31-i ixrac etdi. "Xatırladaq ki, ANAPO-nu narahat edən əsasən Kolumbiyaya neft ixracıdır. Kolumbiya hökuməti Kolumbiyaya üstünlük verməkdə maraqlı deyilmi? Boliviyada ixracat?\nBraziliya və Paraqvay soyalarının Boliviya üzərindən And Birliyinə gətirilməsinə nəzarət etmək üçün hökumət Mənşə Sertifikatını tətbiq etməli və ya soya RITEX-dən xaric etməlidir.\nƏvvəlki hesablamada fərqlər ola bilər, amma Kolumbiya bazarının itkisi o qədər də dramatik və ya aradan qaldırıla bilməz və dərhal deyil. Bu səbəbdən Kolumbiya-nın ABŞ ilə FTA danışıqlarına məcbur etmək şantajı qətiyyən qəbuledilməzdir.\nEyni şəkildə, ANAPO liderlərinin Boliviya soya fasulyəsinin transgen soya fasulyəsinə çevrilməsinə başlamaları, digər ölkələrin Boliviyanın rəqabət üstünlüyünü ləğv etmək strategiyasına bənzəyir, sektor rəhbərlərinin özləri tətbiq etdiklərindən daha çox. indi heç olmadığı qədər də olsa daha çox görünən cəfəngiyatdır.\n* 24 Mart 2006\nBoliviya Ətraf Mühit və İnkişaf Forumu\nVideo: Dünyayı Geziyorum - Teksas - 20 Aralık 2015 (BiləR 2022).\nCopyright 2022 \_ Boliviya soya fasulyesi, Kolumbiya bazarı və FTA...


Məcburi etimad: Axundov Əhmədovu sevdiyi üçün qorumur\nZaur Axundov Tərlan Əhmədovu çox istədiyinə görə qorumur. Özü hədəfə çevrilməmək üçün baş məşqçini hələ bir müddət də qalxan kimi istifadə edəcək.\n“Keşlə”nin Müşahidə Şurasının sədri bəyan edib ki, Əhmədov postunda qalacaq. “Sumqayıt”a məğlub olub, son pilləyə düşdükləri oyundan sonra istefa vermək haqda fikirləşdiyini bəyan edən baş məşqçi dilə tutulub. Klubdaxili iclas keçirilib və bütün məsələlərə mövsümün sonunda aydınlıq gətiriləcəyi deyilib.\nAxundovun məşqçiyə güvəndiyini deməsi boş sözdü. O, məşqçilərə günah keçisi kimi baxır. Klub düzgün idarə edilmir, faydasız transferlərə milyonlar dağıdılır, hərə bir tərəfdə başını açıb “yeyir”. Bunun təbii ardıcıllığı olaraq nəticələr pisləşəndə isə baş məşqçilər çətin vəziyyətdə qalır.\nTərlan bəyin gedişinə icazə verilsəydi, o deyil, sədr günahkar bilinəcəkdi. Yuri Maksimov və Mladen Milinkoviçdən sonra daha bir məşqçinin yola salınması artıq problemin başqa olduğunu göstərəcəkdi. İndiki vəziyyətdə isə Axundov vəziyyəti sabitləşdirməyi və son pillədən qurtulmaq üçün səy göstərməyi lazım bilir. Axı, klubun bütün maliyyəsini təmin edən AFFA da ondan hesabat istəyəcək.\nYeni məşqçinin gəlişi risklidi, 5 oyun üçün heç bir ciddi adam buna razılaşmaz. Dəyişiklikdənsə, komandanı tanıyan Əhmədovla yola davam etmək məntiqlidi. Amma mövsümün sonunda istənilən nəticə Tərlan bəyi xilas etməyəcək. Kifayət qədər sanballı büdcə ilə bu qədər uğursuz çıxış etməyin məsuliyyətini kiminsə boynuna yükləmək lazımdı və Zaur bəy də bu rol üçün Əhmədovu seçib.\ntarix: 08-04-2019 13:15